text:
Biblia Online | BAG-O NGA KALIBOTAN NGA HUBAD HAN KRISTIANO GRIEGO NGA KASURATAN
Karuyag mo ba basahon ini nga artikulo ha %%?
1 Pedro 3:1-22
3 Ha pariho nga paagi, kamo nga mga asawa, magpasakop kamo ha iyo bana, basi kon may bisan hin-o nga diri masinugtanon ha pulong, makabig hira bisan waray pulong pinaagi han iyo panggawi,2 tungod kay mga testigo hira nga nakakita han iyo putli nga panggawi nga may daku nga respeto.3 An iyo pagpahusay kinahanglan diri ha gawas la—an pagsalapid han buhok ngan pagsul-ot hin bulawan nga mga alahas o mga bado—4 lugod an iyo pagpahusay sadang magin ha kasingkasing, nga amo an iyo sulod nga pagkatawo, pinaagi han diri-nadadaan nga pampahusay nga amo an kalmado ngan malumo nga disposisyon, nga presyoso gud ha pagkita han Dios.5 Kay sugad hito an pagpahusay han baraan nga kababayin-an hadto nga naglaom ha Dios, nga nagpasakop hira ha ira bana,6 sugad kan Sarah nga nagsugot kan Abraham, nga gintawag niya nga “ginoo.” Ngan kamo magigin iya mga anak, kon padayon kamo nga magbuhat hin maopay ngan diri magpadaog han kahadlok.*7 Kamo nga mga bana, padayon nga tratara liwat hin maaramon* an iyo asawa. Tagi hin dungog an babaye sugad nga mas maluya nga surudlan, kay pariho kamo manurunod han diri-matupngan nga regalo nga kinabuhi, basi diri maulang an iyo mga pag-ampo.8 Ha kataposan, magkaurosa kamo ngatanan ha iyo panhunahuna, ipakita an pagpaid ha iba, an minagburugto nga gugma, an malumo nga kalooy, ngan pagpaubos.9 Ayaw pagbulos hin maraot ha maraot o hin insulto ha insulto. Lugod, paghatag hin bendisyon ha iba, kay tungod hini ginpili kamo, basi makakarawat kamo hin bendisyon.10 “An bisan hin-o nga nahigugma ha kinabuhi kinahanglan magpugong han iya dila ha pagyakan hin maraot ngan han iya im-im ha pagyakan hin limbong.11 Kinahanglan bayaan niya an maraot ngan buhaton an maopay; bilngon niya an kamurayawan ngan ipadayon ito.12 Kay an mga mata ni Jehova nagkikita ha mga matadong, ngan an iya mga talinga namamati ha ira pangamuyo; pero hi Jehova* nakontra ha mga nagbubuhat hin maraot.”13 Ha pagkamatuod, hin-o an makakadaot ha iyo kon aktibo kamo ha pagbuhat hin maopay?14 Pero bisan kon mag-antos kamo tungod han katadongan, malipayon kamo. Kondi ayaw kahadlok han ira nahahadlokan, ngan ayaw liwat kamo kalisang.15 Lugod, ha iyo kasingkasing kilalaha nga an Kristo amo an Ginoo ngan baraan hiya, ngan magin andam pirme kamo ha pagdepensa ha atubangan han ngatanan nga nangangaro hin basihan han iyo paglaom, pero ginbubuhat ito ha malumo nga paagi ngan may daku nga respeto.16 Tipigi an maopay nga konsensya, basi kon pagyaknan kamo hin maraot ha bisan ano nga paagi, an mga nagyayakan kontra ha iyo maawod tungod han iyo maopay nga panggawi sugad nga mga sumurunod han Kristo.17 Kay kon kaburut-on han Dios nga mag-antos kamo tungod kay nagbubuhat kamo hin maopay, mas maopay ito kay han mag-antos kamo tungod ha pagbuhat hin maraot.18 Kay bisan an Kristo namatay hin makausa la para ha mga sala, usa nga matadong nga tawo para ha mga diri-matadong, basi giyahan kamo ngadto ha Dios. Ginpatay hiya sugad nga tawo,* pero ginbanhaw hiya sugad nga espiritu.19 Ha sugad nga kahimtang kinadto liwat hiya ngan nagsangyaw* ha mga espiritu nga priso,20 nga nagin diri-masinugtanon hadto ha mga adlaw ni Noe han mapailubon nga naghinulat an Dios, samtang ginhihimo an arka, nga pinaagi hito pipira la ka tawo, walo nga kalag, an gintalwas ha tubig.21 An bawtismo, nga katugbang hito, nagtatalwas liwat ha iyo yana, (diri pinaagi ha pagkuha han hugaw ha unod, kondi pinaagi han paghangyo ha Dios nga magkaada maopay nga konsensya,) pinaagi han pagkabanhaw ni Jesu-Kristo.22 Aada hiya ha too nga kamot han Dios, kay kinadto hiya ha langit; ngan iginpasakop ha iya an mga anghel ngan mga awtoridad ngan kagamhanan.
Footnotes
^ O “diri mahadlok ha bisan ano nga hinungdan ha kahadlok.”


c: text/html

text:
Istorya 43: Nagin Lider hi Josue
KARUYAG ni Moises nga umupod ha mga Israelita ngadto ha Kanaan. Salit naghangyo hiya: ‘Jehova, pataboka ako ha Salog Jordan, ngan pakitaa ako han maopay nga tuna.’ Kondi hi Jehova nagsiring: ‘Husto na! Ayaw na pag-unabi hini!’ Maaram ka ba kon kay ano nga ginsiring ini ni Jehova?
Tungod ini han nahitabo han ginbalbag ni Moises an bato. Hinumdumi nga waray pasidunggi nira Moises ngan Aaron hi Jehova. Waray nira sumati an katawohan nga hi Jehova an nagpabugwak han tubig tikang ha bato. Salit, nagsiring hi Jehova nga diri hira makakasulod ha Kanaan.
Paglabay hin pipira ka bulan katapos mamatay hi Aaron, ginsidngan ni Jehova hi Moises: ‘Kuhaa hi Josue, ngan patindoga hiya ha atubangan ni Eleasar nga saserdote ngan ha katawohan. Ngan ha atubangan nira ngatanan, sumati hira nga hi Josue na an bag-o nga lider.’ Ginbuhat gud ni Moises an ginsiring ni Jehova, sugad han imo nakikita ha retrato.
Katapos, hi Jehova nagsiring kan Josue: ‘Magmakusog ka ngan ayaw kahadlok. Ikaw an mangunguna ha mga Israelita ha pagsulod ha Kanaan nga akon iginsaad ha ira, ngan maupod ako ha imo.’
Ngan hi Jehova nagsiring kan Moises nga sumagka ha Bukid Nebo ha tuna han Moab. Didto ha bawbaw, makikita ni Moises an tabok han Salog Jordan ngan an makaruruyag nga tuna han Kanaan. Hi Jehova nagsiring: ‘Ini an tuna nga akon iginsaad nga ihahatag ha mga anak nira Abraham, Isaak, ngan Jakob. Akon iginpapakita ini ha imo, kondi diri ko ikaw pasusudlon dinhi.’
Didto ha Bukid Nebo namatay hi Moises ha edad nga 120. Makusog pa hiya ngan maopay pa an iya pagkita. Nasubo gud ngan nanangis an katawohan tungod kay patay na hi Moises. Kondi malipayon hira nga hi Josue an ira bag-o nga lider.
Numeros 27:12-23; Deuteronomio 3:23-29; 31:1-8, 14-23; 32:45-52; 34:1-12.
Mga pakiana
- Ha retrato, hin-o an duha nga lalaki nga tupad ni Moises?
- Ano an ginsiring ni Jehova kan Josue?
- Kay ano nga sinagka hi Moises ha Bukid Nebo, ngan ano an ginsiring ni Jehova ha iya?
- Pira an edad ni Moises han namatay hiya?
- Kay ano nga nasubo an katawohan, kondi kay ano nga nagin malipayon hira?
Dugang nga mga pakiana
- Basaha an Numeros 27:12-23.
Ano nga makuri nga toka an ginkarawat ni Josue tikang kan Jehova, ngan paonan-o ginmamangnoan ni Jehova an iya katawohan yana? (Num. 27:15-19; Buh. 20:28; Heb. 13:7)
- Basaha an Deuteronomio 3:23-29.
Kay ano nga waray tuguti ni Jehova hira Moises ngan Aaron nga makatabok ngadto ha tuna nga iginsaad, ngan ano nga leksyon an aton mahibabaroan tikang hini? (Deut. 3:25-27; Num. 20:12, 13)
- Basaha an Deuteronomio 31:1-8, 14-23.
Paonan-o ipinakita ha ultimo nga mga pulong ni Moises ha Israel nga mapainubsanon nga ginkarawat niya an disiplina ni Jehova? (Deut. 31:6-8, 23)
- Basaha an Deuteronomio 32:45-52.
Ha ano nga paagi sadang makaapekto ha aton kinabuhi an Pulong han Dios? (Deut. 32:47; Leb. 18:5; Heb. 4:12)
- Basaha an Deuteronomio 34:1-12.
Bisan kon waray gud makita ni Moises hi Jehova, ano an ipinapakita han Deuteronomio 34:10 may kalabotan ha iya relasyon kan Jehova? (Eks. 33:11, 20; Num. 12:8)

robotstxt: allowed

filter: keep


text:
Mga Giya sa Pag-adal
I-download an mga giya sa pag-adal saka gamiton iyan kaiba kan librong Ano Man Nanggad an Itinotokdo kan Bibliya? Hurop-hurupon kun ano an saimong mga tinutubod, magsiyasat sa itinutukdo kan Bibliya, asin pag-adalan kun paano idedepensa an saimong tinutubod.
Ano Man Nanggad an Itinotokdo kan Biblia?
An pantabang na ini sa pag-adal sa Bibliya dinisenyo tanganing maaraman mo an sinasabi kan Bibliya sa manlain-lain na tema, arog kan taano ta nagsasakit kita, ano an nangyayari sa tawo pagkagadan, paano magigin maugma an pamilya, asin dakul pang iba.
Sori, mayo pa kaiyan sa lengguwaheng ini.


text:
Pag-aram
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An edukasyon o pag-aram nanginginlabot han pagtutdo ngan pagtuon hin mga ispisipiko nga mga abilidad ngan pati gihapon an pagpasa hin kinaadman, maupay nga pagdesisyon ngan maupay nga pagkadukwag nga kaaram. Iton pulong nga edukasyon tikang han Kinatsila nga educación nga tikang liwat han Linatin nga educere "paggiya, pagdara" o educare "paghimo, pagtutdu". An pag-aram mayda komo usa han mga aspeto hini an pagpasa hin kultura tikang hin henerasyon ngadto hin henerasyon. "Idukasyun" o Edukasyon (Iningles:Education/Knowledge) parihu la ; aram ; kina-iya ; buut ; sulud han utok
Mga sumpay ha gawas
- Education ngada ha Open Directory Project
- Educational Resources from UCB Libraries GovPubs
- UNESCO Institute for Statistics: International comparable statistics on education systems
- OECD education statistics
- OECD Education GPS: a portal on education statistics and policy analysis
- Child and Teacher Educational from Kireet Joshi
- Planipolis: a portal on education plans and policies
- IIEP Publications on Education Systems


text:
LEKSYON 12
Paonan-o Gin-oorganisar an Amon Pagsangyaw nga Buruhaton?
Han hirani na mamatay hi Jesus, hiya nagsiring: “Ini nga Maopay nga Sumat han ginhadian igwawali ha bug-os nga kalibotan ha pagpamatuod ha ngatanan nga mga nasud; ngan niyan an kataposan maabot.” (Mateo 24:14) Kondi paonan-o bubuhaton inin pagsangyaw ha bug-os nga kalibotan? Pinaagi ha pagsunod han ginbuhat ni Jesus han nakanhi pa hiya ha tuna.—Lukas 8:1.
Ginbibisita namon an mga tawo ha ira balay. Ginbansay ni Jesus an iya mga disipulo ha pagbalay-balay basi isangyaw an maopay nga sumat. (Mateo 10:11-13; Buhat 5:42; 20:20) Gintagan niya hira hin mga teritoryo nga sasangyawan. (Mateo 10:5, 6; 2 Korinto 10:13) Ha pariho nga paagi, organisado gihap an amon pagsangyaw nga buruhaton yana nga an tagsa nga kongregasyon may nakatoka nga teritoryo. Hini nga paagi, natutuman namon an sugo ni Jesus nga ‘magwali ha katawohan ngan magtestigo’ hin bug-os.—Buhat 10:42.
Nangangalimbasog kami nga makaistorya an mga tawo diin man hira mabibilngan. Hi Jesus nagsangyaw ha panpubliko nga mga lugar, sugad han ha baybayon ngan ha hirani hin atabay. (Markos 4:1; Juan 4:5-15) Ha pariho nga paagi, nakikiistorya kami mahitungod han Biblia ha bisan diin nga posible—ha kalsada, komersyal nga lugar, parke, o ha telepono. Nagsasangyaw liwat kami ha amon amyaw, katrabaho, kaklase, ngan paryente kon angayan ha higayon. Tungod hini nga mga pangalimbasog, minilyon ha bug-os nga kalibotan an nakakabati han maopay nga sumat han “kaluwasan.”—Salmo 96:2.
May-ada ka ba nahuhunahuna nga karuyag mo sumatan han maopay nga sumat han Ginhadian han Dios ngan han magigin epekto hito ha ira tidaraon? Isumat ini ha ira samtang may panahon pa!
Ano nga “Maopay nga Sumat” an kinahanglan isangyaw?
Paonan-o ginsusubad han mga Saksi ni Jehova an paagi ni Jesus ha pagtutdo?


text:
APENDISE
An Katotoohan Manongod sa Ama, sa Aki, Asin sa Banal na Espiritu
AN MGA naniniwala sa katokdoan nin Trinidad nagsasabi na an Dios kompuesto nin tolong persona—an Ama, an Aki, asin an Banal na Espiritu. An balang saro sa tolong personang ini sinasabing kapantay kan iba, makakamhan sa gabos, asin mayo nin kapinonan. Kun siring, segun sa doktrina nin Trinidad, an Ama Dios, an Aki Dios, asin an Banal na Espiritu Dios, alagad ta saro sana an Dios.
Inaadmitir kan dakol na naniniwala sa Trinidad na dai ninda kayang ipaliwanag an katokdoan na ini. Pero, nagsasaboot sinda na itinotokdo iyan sa Biblia. Mahalagang mangnohon na an terminong “Trinidad” dai noarin man minalataw sa Biblia. Alagad makukua daw dian an ideya nin Trinidad? Tanganing masimbag an hapot na ini, helingon niato an sarong teksto na sa parate sinisitar nin mga parasuportar tanganing surogon an Trinidad.
“AN TATARAMON DIOS”
An Juan 1:1 nagsasabi: “Sa kapinonan iyo an Tataramon, asin an Tataramon nasa kaibanan nin Dios, patin an Tataramon Dios.” (King James Version) Sa huri sa iyo man sanang kapitulo, ipinapaheling nin malinaw ni apostol Juan na “an Tataramon” iyo si Jesus. (Juan 1:14) Minsan siring, huling an Tataramon inapod na Dios, nagkonklusyon an iba na an Aki asin an Ama siertong kabtang kan iyo man sanang Dios.
Girumdomon na an kabtang na ini kan Biblia sa orihinal isinurat sa Griego. Kan huri, trinadusir nin mga paratradusir an Griegong teksto sa ibang mga lenguahe. Pero, an dakol na paratradusir kan Biblia dai naggamit kan fraseng “an Tataramon Dios.” Taano ta dai? Basado sa saindang kaaraman sa Griego na ginamit sa pagsurat kan Biblia, an mga paratradusir na idto nagkonklusyon na an fraseng “an Tataramon Dios” maninigong tradusiron sa ibang paagi. Paano? Uya an nagkapirang halimbawa: “An Logos [Tataramon] divino.” (A New Translation of the Bible) “An Tataramon sarong dios.” (The New Testament in an Improved Version) “An Tataramon nasa kaibanan nin Dios asin kapareho nia an naturalesa.” (The Translator’s New Testament) Segun sa mga traduksion na ini, an Tataramon bako mismo an Dios. * Imbes, huli sa saiyang halangkaw na posisyon sa tahaw kan mga linalang ni Jehova, an Tataramon inaapod na “sarong dios.” Digdi an terminong “dios” nangangahulogan “makakamhan.”
KUMUA NIN DUGANG PANG IMPORMASYON
An kadaklan na tawo dai nakakaaram kan Griegong ginamit sa pagsurat kan Biblia. Kaya paano nindo maaaraman kun ano talaga an boot sabihon ni apostol Juan? Isipon an halimbawang ini: Ipinaliwanag nin sarong maestro an sarong tema sa saiyang mga estudyante. Pagkatapos, laen-laen an opinyon kan mga estudyante sa kun paano sasaboton an paliwanag. Paano iyan reresolberan kan mga estudyante? Puede sindang maghagad nin dagdag na impormasyon sa maestro. Daing duwa-duwa, an pagkua nin dagdag na impormasyon matabang sa sainda na mas masabotan an temang iyan. Kaagid kaiyan, tanganing masabotan an kahulogan kan Juan 1:1, puede kamong maghanap nin dagdag na impormasyon sa Ebanghelyo ni Juan manongod sa posisyon ni Jesus. An pakakua nin dagdag na impormasyon sa temang ini makakatabang sa saindo na makaabot sa tamang konklusyon.
Halimbawa, estudyare an dagdag na isinurat ni Juan sa kapitulo 1, bersikulo 18: “Mayo nin tawong nakaheling sa [Makakamhan sa Gabos na] Dios kasuarin man.” Minsan siring, naheling kan mga tawo si Jesus, an Aki, huling si Juan nagsabi: “An Tataramon [si Jesus] ginibong laman, asin nag-erok sa tahaw niato, patin naheling niato an saiyang kamurawayan.” (Juan 1:14, KJ) Kun siring, paanong an Aki magigin kabtang kan Makakamhan sa Gabos na Dios? Sinabi man ni Juan na an Tataramon “nasa kaibanan nin Dios.” Alagad paanong an sarong indibiduwal nasa kaibanan nin sarong persona asin kadungan kaiyan iyo man sana an personang iyan? Dugang pa, siring kan nakasurat sa Juan 17:3, lininaw ni Jesus an kalaenan nia sa saiyang langitnon na Ama. Inapod nia an saiyang Ama na “iyo sanang tunay na Dios.” Asin sa pagtatapos kan saiyang Ebanghelyo, sinumaryo ni Juan an mga bagay-bagay paagi sa pagsabi: “An mga ini isinurat tanganing kamo magturubod na si Jesus iyo an Cristo na Aki nin Dios.” (Juan 20:31) Mangnohon na bakong Dios an apod ki Jesus kundi Aki nin Dios. An dagdag na impormasyon na ini sa Ebanghelyo ni Juan nagpapaheling kun paano maninigong saboton an Juan 1:1. Si Jesus, an Tataramon, “sarong dios” sa sentido na sia may halangkaw na posisyon alagad bakong an Makakamhan sa Gabos na Dios.
KOMPIRMARON AN IMPORMASYON
Isipon giraray an manongod sa halimbawa kan maestro asin kan mga estudyante. Imahinaron na nagduduwaduwa pa man giraray an iba, dawa pakatapos na maghinanyog sa dagdag na paliwanag kan maestro. Ano an puede nindang gibohon? Puede sindang maghapot sa saro pang maestro para sa dagdag na impormasyon manongod sa iyo man sanang tema. Kun kompirmaron kan ikaduwang maestro an paliwanag kan enot na maestro, tibaad mawara na an mga pagduwaduwa kan kadaklan na estudyante. Kaagid kaiyan, kun dai nindo segurado kun ano talaga an sinasabi kan kagsurat kan Biblia na si Juan manongod sa relasyon ni Jesus asin kan Makakamhan sa Gabos na Dios, puede kamong magkonsulta sa saro pang kagsurat kan Biblia para sa dagdag na impormasyon. Halimbawa, estudyare an isinurat ni Mateo. Mapadapit sa katapusan kan sistemang ini nin mga bagay, kinotar nia si Jesus na nagsasabi: “May labot sa aldaw asin oras na iyan mayo nin siisay man na nakakaaram, ni an mga anghel kan kalangitan ni an Aki, kundi an Ama sana.” (Mateo 24:36) Paano kinokompirmar kan mga tataramon na ini na si Jesus bakong an Makakamhan sa Gabos na Dios?
Si Jesus nagsasabi na mas dakol an aram kan Ama kisa sa Aki. Minsan siring, kun si Jesus kabtang kan Makakamhan sa Gabos na Dios, aram nia kutana an mga detalye na aram kan saiyang Ama. Kaya, kun siring, an Aki asin an Ama dai puedeng magkapantay. Pero, tibaad may mga magsabi: ‘Si Jesus may duwang naturalesa. Digdi nagtataram sia bilang tawo.’ Alagad dawa pa siring, kumusta an banal na espiritu? Kun iyan kabtang kan sarong Dios siring kan Ama, taano ta dai sinabi ni Jesus na aram kaiyan an aram kan Ama?
Mientras na nagpapadagos kamo sa saindong pag-adal sa Biblia, magigin pamilyar kamo sa dakol pang teksto sa Biblia na may sinasabi manongod sa temang ini. Kinokompirmar kan mga iyan an katotoohan manongod sa Ama, sa Aki, asin sa banal na espiritu.—Salmo 90:2; Gibo 7:55; Colosas 1:15.


text:
“Kami Maupod ha Iyo”
“Kami maupod ha iyo, kay kami nakabati nga an Dios aada kaupod niyo.”—SAK. 8:23.
1, 2. (a) Ano an ginsiring ni Jehova nga mahitatabo ha aton panahon? (b) Ano nga mga pakiana an babatunon hini nga artikulo? (Kitaa an retrato hini nga pahina.)
MAY kalabotan ha aton panahon yana, hi Jehova nagtagna: “Hadto nga mga adlaw mahinanabo, nga an napulo ka tawo tikang ha ngatanan nga yinaknan han mga nasud magunit, hira magunit han saya niya nga usa nga Judio, ha pagsiring: Kami maupod ha iyo, kay kami nakabati nga an Dios aada kaupod niyo.” (Sak. 8:23) Pariho han simboliko nga napulo ka tawo, an mga may tunan-on nga paglaom ‘nagunit ha saya han usa nga Judio.’ Para ha ira, daku gud nga kadungganan nga makig-upod ha “Israel han Dios,” nga gindihogan pinaagi han espiritu kay maaram hira nga ginbibendisyonan ni Jehova ini nga mga dinihogan.—Gal. 6:16.
2 Pariho han igintagna ni propeta Sakarias, ginpabug-atan ni Jesus an pagkaurosa nga naieksperyensyahan han katawohan han Dios. Nagsiring hiya nga an iya mga sumurunod ginkukompwesto hin duha nga grupo, an “gutiay nga panon” ngan an “iba nga mga karnero.” Pero nagyakan hiya nga hira magigin “usa nga panon” nga “may usa la nga paraataman.” (Luc. 12:32; Juan 10:16) Salit may nabangon nga mga pakiana: (1) Kinahanglan ba hibaroan han iba nga mga karnero an ngaran han ngatanan nga dinihogan yana? (2) Paonan-o sadang tagdon han mga dinihogan an ira kalugaringon? (3) Kon may kakongregasyon ka nga nagtikang pakigbahin ha mga emblema ha Memoryal, ano an sadang mo magin reaksyon? (4) Sadang ka ba mabaraka tungod han nagtitikadamu nga nakikigbahin han mga emblema? Hisgotan naton an baton hini nga mga pakiana.
KINAHANGLAN BA NATON HIBAROAN AN NGARAN HAN NGATANAN NGA DINIHOGAN YANA?
3. Kay ano nga diri gud naton masisiguro kon hin-o an magigin membro han 144,000?
3 Kinahanglan ba hibaroan han iba nga mga karnero an ngaran han ngatanan nga dinihogan yana? Diri. Kay ano? Tungod kay bisan kon an usa may langitnon nga pagtawag, imbitasyon la an iya nakarawat, diri pa hiya sigurado kon makakarawat niya an balos. Ini an hinungdan nga hi Satanas nagamit hin “buwa nga mga propeta . . . basi isimang bisan an mga pinili, kon posible.” (Mat. 24:24) Waray gud maaram kon an usa nga dinihogan nga Kristiano makakakarawat han iya langitnon nga balos tubtob nga hukman hiya ni Jehova nga takos hito nga regalo. Iginhahatag ni Jehova an iya ultimo nga pag-uyon, o pagselyo antes mamatay an usa o antes magtikang an “daku nga kasakitan.” (Pah. 2:10; 7:3, 14) Salit waray kapulsanan an paghibaro kon hin-o ha mga surugoon han Dios an magigin membro han 144,000.[1]
4. Kon imposible hibaroan an ngaran han ngatanan nga dinihogan ha tuna yana, paonan-o kita “magunit” ha ira?
4 Kon imposible hibaroan an ngaran han ngatanan nga kaupod han espirituwal nga Israel yana, paonan-o “magunit” ha ira an mga membro han iba nga mga karnero? Tigamni an tagna ni Sakarias may kalabotan ha simboliko nga napulo ka tawo. ‘Hira magunit han saya han usa nga Judio, ha pagsiring: Kami maupod ha iyo, kay kami nakabati nga an Dios kaupod niyo.’ Bisan kon usa la nga Judio an gin-unabi dinhi, an mga pulong nga “iyo” ngan “niyo” nagpapasabot hin sobra usa nga indibiduwal. Kon sugad, ini nga espirituwal nga Judio nagrirepresentar ha grupo han mga dinihogan, diri ha usa nga indibiduwal! Salit diri kinahanglan makilala an tagsa nga dinihogan ngan umupod ha iya. Lugod, kinahanglan naton hira makilala sugad nga grupo ngan suportaran hira. Waray gud kita mababasa ha Kasuratan nga nag-aaghat ha aton nga sumunod ha usa nga indibiduwal. Hi Jesus la an aton Lider.—Mat. 23:10.
PAONAN-O SADANG TAGDON HAN MGA DINIHOGAN AN IRA KALUGARINGON?
5. Ano nga pahamangno an sadang hunahunaon hin maopay han mga dinihogan, ngan kay ano?
5 Sadang hunahunaon hin maopay hadton nakikigbahin ha mga emblema ha Memoryal an pahamangno ha 1 Corinto 11:27-29. (Basaha.) Ano an ginpapabug-atan dinhi ni apostol Pablo? An usa nga dinihogan magigin diri takos ha pakigbahin kon waray niya tipigi an iya maopay nga relasyon kan Jehova. (Heb. 6:4-6; 10:26-29) Ini nga pahamangno nagpapahinumdom ha mga dinihogan nga waray pa nira makarawat an balos. Kinahanglan mangalimbasog gud hira nga ‘makab-ot an tumong basi makarawat an premyo nga langitnon nga pagtawag han Dios pinaagi kan Kristo Jesus.’—Fil. 3:13-16.
6. Ano an sadang magin panhunahuna han dinihogan nga mga Kristiano ha ira kalugaringon?
6 Gin-aghat ni Pablo an dinihogan nga mga Kristiano nga ‘magkinabuhi uyon ha pagin tinawag.’ Paonan-o nira ini hihimoon? Hi Pablo nagsaysay nga pinaagi ha pagkaada “bug-os nga pagpaubos ngan pagkamalumo, pasensyoso, mahigugmaon nga nagpapailob ha kada tagsa, ngan nangangalimbasog gud nga matipigan an pagkaurosa ha espiritu pinaagi han kamurayawan nga nagbubugkos ha iyo.” (Efe. 4:1-3) An espiritu ni Jehova nabulig ha iya mga surugoon nga magin mapainubsanon, diri mapahitas-on. (Col. 3:12) Salit mapainubsanon nga ginkakarawat han mga dinihogan nga waray hira labaw nga baraan nga espiritu kon itanding ha mga may tunan-on nga paglaom. Diri hira nasiring nga may espesyal hira nga kahibaro o kapahayagan; diri liwat hira nag-aangkon nga mas labaw hira ha iba ha pipira nga paagi. Diri gud liwat hira mag-aaghat ha iba nga makigbahin ha mga emblema; lugod, mapainubsanon nga ginkakarawat nira nga hi Jehova an nagpipili ha mga dinihogan.
7, 8. Ano an diri ginlalaoman han dinihogan nga mga Kristiano, ngan kay ano?
7 Bisan kon makalilipay gud nga pribilehiyo an pakakarawat han langitnon nga pagtawag, an mga dinihogan diri naglalaom hin espesyal nga pagtratar han iba. (Efe. 1:18, 19; basaha an Filipos 2:2, 3.) An espiritu ni Jehova mismo an nagpapamatuod ha ira. Waray ito ipahibaro ha ngatanan. Salit diri hira nahipapausa kon an iba diri dayon natuod nga gindihogan hira pinaagi han baraan nga espiritu. Ngani, maaram hira nga an Kasuratan nagsasagdon nga diri tumoo dayon kon may nag-aangkon nga nakakarawat hin espesyal nga pribilehiyo tikang ha Dios. (Pah. 2:2) Diri liwat hira nagpapakilala nga dinihogan hira. Kasagaran nga diri ngani nira igin-iistorya an ira pagin dinihogan basi diri maipokus ha ira an atensyon, ngan diri nira iginhahambog an ira balos ha tidaraon.—1 Cor. 1:28, 29; basaha an 1 Corinto 4:6-8.
8 Dugang pa, an dinihogan nga mga Kristiano diri naghuhunahuna nga membro hira hin espesyal nga grupo. Diri nira ginbibiling an iba nga dinihogan para makig-upod ha ira o magtirirok nga hira-hira la basi pag-adman an Biblia. (Gal. 1:15-17) Magriresulta ini hin pagkabahin-bahin ha kongregasyon ngan kontra ini ha giya han baraan nga espiritu nga nag-aaghat hin kamurayawan ngan pagkaurosa.—Basaha an Roma 16:17, 18.
ANO AN SADANG MO MAGIN REAKSYON?
9. Kay ano nga sadang ka magbantay ha imo pagtratar ha usa nga nakaon han tinapay ngan nainom han bino durante han Memoryal? (Kitaa an kahon nga “An Gugma ‘Diri Nagawi hin Diri Desente.’”)
9 Ano an sadang mo magin pagtratar ha usa nga nakikigbahin ha mga emblema ha Memoryal? Hi Jesus nagsiring ha iya mga disipulo: “Kamo ngatanan magburugto.” Nagpadayon hiya: “An bisan hin-o nga nagpapahitaas pauubson, ngan an bisan hin-o nga nagpapaubos pahihitas-on.” (Mat. 23:8-12) Salit sayop gud nga ipahitaas an usa nga indibiduwal bisan pa kon dinihogan hiya nga bugto han Kristo. May kalabotan ha mga tigurang, gin-aaghat kita han Biblia nga subaron an pagtoo hadton mga nangunguna, pero waray gud ito magsugo nga ipahitaas an bisan hin-o nga indibiduwal sugad nga aton lider. (Heb. 13:7) Oo, an Kasuratan nasiring nga an iba “sadang tagdon nga angay han doble nga kadungganan.” Pero takos hira han doble nga kadungganan diri tungod kay dinihogan hira, kondi tungod kay ‘nangunguna hira ha maopay nga paagi’ ngan “maduruto ha pagpahayag ngan pagtutdo han pulong.” (1 Tim. 5:17) Salit kon tatagan naton hin sobra nga pagdayaw ngan atensyon an mga dinihogan, diri hira magigin komportable. Mas maraot pa gud, kon tatrataron naton hira ha sugad nga paagi, bangin makurian hira nga magpabilin nga mapainubsanon. (Roma 12:3) Diri gud naton karuyag nga kita an magin hinungdan nga mapakdol an usa han kabugtoan han Kristo!—Luc. 17:2.
10. Paonan-o mo maipapakita nga ginrirespeto mo an dinihogan nga mga Kristiano?
10 Paonan-o naton maipapakita nga ginrirespeto naton an mga gindihogan ni Jehova? Diri naton hira papakianhan kon paonan-o hira gindihogan. Pinaagi hito nalilikyan naton an panginlabot ha mga butang nga waray kita labot. (1 Tes. 4:11; 2 Tes. 3:11) Diri naton sadang hunahunaon nga an kag-anak, asawa o bana, o mga paryente han dinihogan magigin dinihogan liwat. Diri ito napapanunod tikang ha pamilya. (1 Tes. 2:12) Lilikyan liwat naton an pagpinakiana ha padis han dinihogan mahitungod han iya inaabat nga diri niya makakaupod an iya padis ha Paraiso. Imbes nga magpinakiana hin bangin nakakasakit, nasarig gud kita nga bubuklaron ni Jehova an iya kamot ngan ‘bubusugon an tinguha han tagsa nga buhi.’—Sal. 145:16.
11. Paonan-o kita napapanalipdan kon ginlilikyan naton an ‘pagdayaw han mga personalidad’?
11 Kon husto an aton pagtratar ha dinihogan nga mga Kristiano, napapanalipdan kita tikang ha peligro. An Kasuratan nasiring nga an “buwa nga kabugtoan” makakasulod ha kongregasyon. (Gal. 2:4, 5; 1 Juan 2:19) Ini nga mga impostor bangin mag-angkon pa ngani nga mga dinihogan. May mga dinihogan liwat nga posible nga diri magmatinumanon. (Mat. 25:10-12; 2 Ped. 2:20, 21) Kon lilikayan naton an ‘pagdayaw han mga personalidad,’ diri kita maipapahirayo ha kamatuoran han sugad nga mga tawo, o magluluya an aton pagtoo kon diri magmatinumanon an usa nga prominente o maiha na nga nag-aalagad kan Jehova.—Jud. 16, ftn.
SADANG KA BA MABARAKA HA KADAMU HAN NAKIKIGBAHIN HA MGA EMBLEMA?
12, 13. Kay ano nga diri kita sadang mabaraka ha kadamu han nakaon han tinapay ngan nainom han bino durante han Memoryal?
12 Han naglabay nga mga tuig, hinbaroan naton nga nagtitikadamu an nakikigbahin ha mga emblema ha Memoryal han kamatayon han Kristo. Kabaliktaran ito ha nagtitikaguti nga nakikigbahin han mga emblema han naglabay nga mga dekada. Sadang ba kita mabaraka hini nga pagtikadamu? Diri. Tagdon naton an pipira nga importante nga butang.
13 “Kilala ni Jehova an iya mga gintatag-iya.” (2 Tim. 2:19) An mga nag-iihap ha mga nakikigbahin han mga emblema ha Memoryal diri makakaghukom kon hin-o gud an may langitnon nga paglaom. Kaupod ha mga nakikigbahin han mga emblema adton sayop nga naghuhunahuna nga dinihogan hira. May mga nakikigbahin han mga emblema nga ha urhi umundang. An iba may sakit ha hunahuna o problema ha emosyon salit natoo hira nga magmamando hira ha langit kaupod han Kristo. Tungod hito, an kadamu han mga nakikigbahin han mga emblema diri nagpapakita han husto nga kadamu han mga dinihogan nga nanhibilin dinhi ha tuna.
14. Ano an ginsisiring han Biblia may kalabotan ha kadamu han mahibibilin nga dinihogan pagtikang han daku nga kasakitan?
14 May-ada mga dinihogan ha iba-iba nga bahin han kalibotan kon umabot hi Jesus basi tirukon hira ngadto ha langit. May kalabotan hito nga panahon, an Biblia nasiring mahitungod kan Jesus: “Susugoon niya an iya mga anghel ngan pinaagi hin daku nga tunog han trumpeta, ira titirukon an iya mga pinili tikang ha upat nga direksyon han hangin, tikang ha usa nga kataposan han langit tubtob ha usa nga kataposan.” (Mat. 24:31) Iginpapakita han Kasuratan nga gutiay na la nga dinihogan an mahibibilin dinhi ha tuna hinin kataposan nga mga adlaw. (Pah. 12:17) Pero waray magsumat an Biblia kon pira kadamu an mahibibilin pagtikang han daku nga kasakitan.
15, 16. Ano an kinahanglan naton hibaroan may kalabotan ha 144,000 nga ginpili ni Jehova?
15 Hi Jehova an magdidesisyon kon san-o hiya magpipili hin mga dinihogan. (Roma 8:28-30) Hi Jehova nagtikang pagpili hin mga dinihogan katapos mamatay ngan mabanhaw hi Jesus, ngan iginpapakita nga dinihogan an ngatanan nga Kristiano ha siyahan nga siglo. Tikang han siyahan nga siglo tubtob ha pagtikang han kataposan nga mga adlaw, kadam-an han nag-aangkon nga sumurunod han Kristo mga buwa nga Kristiano; iginpariho hira ni Jesus ha “mga banwa.” Bisan pa hini, padayon nga nagpipili hi Jehova hin pipira nga matinumanon, nga gin-unabi ni Jesus sugad nga “mga trigo.” (Mat. 13:24-30) Durante ha kataposan nga mga adlaw, padayon nga nagpipili hi Jehova hadton magkukompwesto han 144,000.[2] Kon magdesisyon hi Jehova nga dihogan an pipira durante hinin ultimo nga bahin han kataposan nga mga adlaw, hin-o kita para kwestyunon ito? (Isa. 45:9; Dan. 4:35; basaha an Roma 9:11, 16.)[3] Sadang kita mag-ikmat nga diri magin pariho han diskontento nga mga trabahador nga nagreklamo mahitungod han pagtratar ha iya agaron ha mga trabahador nga inabot han mga alas-5 han kulop.—Basaha an Mateo 20:8-15.
16 Diri ngatanan nga may langitnon nga paglaom kaapi han “matinumanon ngan maaramon nga uripon.” (Mat. 24:45-47) Pariho han siyahan nga siglo, ginpapakaon ni Jehova ngan ni Jesus yana an damu nga tawo pinaagi hin pipira nga indibiduwal. Pipira la nga dinihogan nga Kristiano ha siyahan nga siglo an gin-gamit ha pagsurat han Kristiano nga Griego nga Kasuratan. Sugad man yana, pipira la nga dinihogan nga Kristiano an ginpili basi magtagana hin espirituwal nga “pagkaon ha husto nga panahon.”
17. Ano an imo hinbaroan hini nga artikulo?
17 Ano an aton hibabaroan hini nga aton paghisgot? Duha nga regalo an iginhahatag ni Jehova—langitnon nga kinabuhi para ha mga Judio ngan tunan-on nga kinabuhi para ha simboliko nga napulo ka tawo. Pero pariho nga suruklan han pagkamatinumanon an iya ginkikinahanglan ha mga may langitnon nga pagtawag ngan an mga may tunan-on nga paglaom. Ini nga duha nga grupo sadang magpabilin nga mapainubsanon, nagkakaurosa, ngan nag-aaghat hin kamurayawan ha kongregasyon. Samtang nagtitikahirani an kataposan, hinaot magin determinado kita ngatanan nga mag-alagad sugad nga usa nga panon ilarom ha paggiya han Kristo.
[1] (parapo 3) Iginpapakita han Salmo 87:5, 6 nga ha tidaraon posible nga ipapahayag an ngaran han ngatanan nga makakaupod ni Jesus ha pagmando ha langit.—Roma 8:19.
[2] (parapo 15) Bisan kon iginpapakita han Buhat 2:33 nga may bahin hi Jesus ha pagpili, hi Jehova mismo an nag-iimbitar ha usa para ha langitnon nga pagtawag.
[3] (parapo 15) Para ha dugang nga impormasyon, kitaa an “Pakiana Tikang ha mga Magbarasa” ha An Barantayan, Mayo 1, 2007, p. 30-31.


text:
-
- Pagin “Born Again”—Ito ba an Dalan Tipakadto ha Kaluwasan? - An Barantayan—2009
-
Pagin “Born Again”—Ito ba an Dalan Tipakadto ha Kaluwasan?
ANO an imo baton ha pakiana, “Born again ka ba?” Minilyon han Kakristianohan ha bug-os nga kalibotan an mabaton hin marig-on nga “Oo!” Para ha ira, an pagin born again o pagin igin-anak utro pangirilal-an han ngatanan nga tinuod nga Kristiano ngan an amo la nga dalan tipakadto ha kaluwasan. Nauyon hira ha gintotoohan han mga lider han relihiyon sugad han teologo nga hi Robert C. Sproul nga nagsurat: “Kon an usa diri ‘born again,’ . . . diri hiya Kristiano.”
Usa ka ba han natoo nga an pagin born again magtutugway ha imo ha dalan tipakadto ha kaluwasan? Kon ito an imo gintotoohan, sigurado nga karuyag mo buligan an imo mga paryente ngan kasangkayan nga mabilngan ito nga dalan ngan makaglakat dida hito. Kondi, basi mahimo ito, kinahanglan nira hisabtan an kaibahan han usa nga igin-anak utro ngan han usa nga waray ig-anak utro. Salit, paonan-o mo isasaysay an kahulogan han pagin born again?
Damu an natoo nga an mga pulong nga “igin-anak utro” o born again nagtutudlok ha usa nga sinsero nga nagsasaad pag-alagad ha Dios ngan kan Kristo. Tungod hito, nabag-o hiya tikang ha pagin waray maopay nga relasyon ha Dios ngadto ha pagin duok ha Iya.
Kon hibabaroan mo nga an Biblia diri nauyon hito, mahipapausa ka ba? Karuyag mo ba hibaroan kon ano gud an igintututdo han Pulong han Dios mahitungod ha pagin born again? Kon uusisahon mo ini hin maopay, sigurado nga magpapahimulos ka. Kay ano? Tungod kay an pagkaada husto nga pagsabot hini makakaapekto han imo kinabuhi ngan han imo ginlalaoman ha tidaraon.
Ano an Igintututdo han Biblia?
Ha bug-os nga Biblia, an mga pulong nga “igin-anak utro” mababasa la ha Juan 3:1-12 (NW), diin ginhuhulagway an makapainteres nga pakig-istorya ni Jesus ha lider hin relihiyon ha Jerusalem. An kabug-osan hini nga teksto mababasa ha kahon ha pahina 4. Gin-aaghat ka namon nga basahon ito hin maopay.
Hito nga mga bersikulo, ginpabug-atan ni Jesus an pipira nga bahin han “bag-o nga katawo.”* Ha pagkamatuod, an iya ginsiring nabulig nga mabaton inin lima nga importante nga pakiana:
▪ Mationan-o kaimportante an pagin born again?
▪ Kita ba an magbubuot kon karuyag naton magin born again?
▪ Ano an katuyoan hito?
▪ Ha ano nga paagi magigin born again an usa?
▪ Ano nga pagbag-o ha relasyon an magigin resulta hito?
Tagdon naton an tagsa hini nga pakiana.
[Footnote]
An mga pulong nga “bag-o nga katawo,” mababasa ha 1 Pedro 1:3, 23 (NW). Usa pa ini nga termino ha Biblia nga naghuhulagway ha pagin “igin-anak utro.” Ini nga duha pariho nagtikang ha Griego nga berbo nga gen·naʹo.
[Kahon/Retrato ha pahina 4]
“Kinahanglan Ig-anak Utro Kamo”
“Niyan nakadto an usa nga tawo tumikang ha mga Pariseo, nga an ngaran niya hi Nikodemo, nga puno han mga Judio. Ini nga tawo dinaraon kan Jesus han gab-i, ngan nagsiring ha iya: Rabbi, kami nakilala nga ikaw nakanhi nga magturutdo, nga tikang ha Dios; kay waray usa nga makakahimo han mga katingalahan, nga imo ginbuhat kon diri upod niya an Dios. Hi Jesus nagbaton, ngan siniring ha iya: Matuod, matuod ako nasiring ha imo, nga waray bisan hin-o nga diri ig-anak tikang ha igbaw [“igin-anak utro,” NW] nga sadang makakita han ginhadian han Dios. Hi Nikodemo nasiring ha iya: Oonan-on nga an usa nga tawo ig-anak, nga hiya tigurang na? Sadang ba hiya makasulod liwat ha tiyan han iya iroy, ngan ig-anak? Hi Jesus binaton: Matuod, matuod, ako nasiring ha imo, nga waray bisan hin-o nga diri matawo han tubig ngan han espiritu, nga sadang makasulod ha ginhadian han Dios. An igin-anak han unod, amo man an unod; ngan an igin-anak han espiritu, amo man an espiritu. Diri ka maburong hadton iginsiring ko ha imo: Kinahanglan nga ig-anak kamo tikang ha igbaw [‘ig-anak utro,’ NW]. An hangin, kon diin an iya buot, nahuyop, ngan hinbabatian mo an iya harupoy, kondi diri mo mahibabaroan kon diin tikang, ngan kon diin kadto. Sugad man hito an ngatanan nga ipinanganak han espiritu. Hi Nikodemo nagbaton ngan siniring ha iya: Oonan-on an kahimo hini? Hi Jesus nagbaton, ngan siniring ha iya: Ikaw magturutdo ha Israel, ngan waray mo ini hibaroi? Matuod, matuod, ako nasiring ha imo, nga nayakan kami hadton amon hinbabaroan, ngan nagpapamatuod hadton amon hinkit-an; ngan waray kumarawat han amon pagpamatuod. Kon iginsumat ko ha iyo an mga bagay nga tunan-on ngan kamo waray tumoo, oonan-on an iyo pagtoo, kon ako magsumat ha iyo han mga bagay nga langitnon?”—Juan 3:1-12.
-
-
- Pagin “Born Again”—Mationan-o Kaimportante? - An Barantayan—2009
-
Pagin “Born Again”—Mationan-o Kaimportante?
DURANTE han bug-os nga pag-istorya nira Jesus ngan Nikodemo, ginpabug-atan ni Jesus an pagkaimportante han bag-o nga katawo, o pagin born again. Paonan-o niya ginpatin-aw ito?
Hi Jesus nagsiring: “Waray bisan hin-o nga diri ig-anak tikang ha igbaw nga sadang makakita han ginhadian han Dios.” (Juan 3:3) Ginpabug-atan han mga pulong nga “diri” ngan “waray” an pagkaimportante han bag-o nga katawo. Ha pag-ilustrar: Kon may sumiring, “Waray kapawa an kaadlawon kon diri sumirang an adlaw,” karuyag sidngon niya nga an pagsirang han adlaw importante gud ha pagkaada kapawa ha kaadlawon. Ha pariho nga paagi, hi Jesus nagsiring nga importante gud an pagin born again ha pakakita ha Ginhadian han Dios.
Ha kataposan, basi mawara an bisan ano nga pagruhaduha, hi Jesus nagsiring: “Kinahanglan nga ig-anak kamo tikang ha igbaw,” o magin born again. (Juan 3:7) Matin-aw nga sumala kan Jesus, an pagin born again usa nga obligasyon—ginkikinahanglan—basi an usa “makasulod ha ginhadian han Dios.”—Juan 3:5.
Tungod kay gintagad ni Jesus nga importante hinduro an bag-o nga katawo, sadang siguruhon han mga Kristiano nga husto an ira pagsabot hini. Pananglitan, ha imo hunahuna, an Kristiano ba an magbubuot kon karuyag niya magin born again?
[Blurb ha pahina 5]
“Waray kapawa an kaadlawon kon diri sumirang an adlaw”
-
-
- Pagin “Born Again”—Personal ba nga Desisyon? - An Barantayan—2009
-
Pagin “Born Again”—Personal ba nga Desisyon?
HIN-O an nagpapahinabo han pagin born again? Kon gin-aaghat han iba nga ministro an ira mamarati nga magin born again nga Kristiano, ira ginkukotar an ginsiring ni Jesus: ‘Kinahanglan ig-anak kamo tikang ha igbaw [‘ig-anak utro,’ NW].’ (Juan 3:7) Ira ginagamit ini nga mga pulong sugad nga sugo, nga baga hin nagpapasabot nga “Magin born again!” Hito nga paagi, ira igintututdo nga an pagsunod kan Jesus ngan an pagtuman han ginkikinahanglan basi maeksperyensyahan an bag-o nga katawo nadepende ha tagsa nga tumuroo. Uyon hito nga pangatadongan, an pagin born again personal nga desisyon. Kondi, uyon ba ito ha ginsiring ni Jesus kan Nikodemo?
Kon babasahon hin maopay an ginsiring ni Jesus, ipinapakita hito nga waray niya igtutdo nga an usa an magbubuot kon karuyag niya magin born again o diri. Kay ano nga masisiring naton ito? An Griego nga pulong nga ginhubad nga “igin-anak utro” mahimo liwat ighubad nga “sadang ig-anak tikang ha igbaw.” Salit uyon hito, an bag-o nga katawo, “tikang ha igbaw”—karuyag sidngon, “tikang ha langit,” o “tikang ha Amay.” (Juan 19:11; Jakobo 1:17) Oo, an Dios an nagpapahinabo hito.—1 Juan 3:9.
Kon aton huhunahunaon an mga pulong nga “tikang ha igbaw,” diri makuri sabton kon kay ano nga an usa diri makakapahinabo han iya pagin born again. Hunahunaa an imo katawo sugad nga bata. Ikaw ba an nagbuot nga ipanganak ka? Syempre diri! Naipanganak ka tungod kay ginpahinabo ito han imo amay. Ha pariho nga paagi, maieksperyensyahan naton an bag-o nga katawo kon pahihinaboon ito han Dios, an aton langitnon nga Amay. (Juan 1:13) Tungod hito, hi apostol Pedro husto nga nagsiring: “Pagdayawon an Dios ngan Amay han aton Ginoo Jesu-Kristo, nga tungod ha iya daku nga kalooy ipinanganak liwat [‘bag-o nga natawo,’ NW] kita.”—1 Pedro 1:3.
Sugo ba Ito?
An iba bangin magpakiana, “Kon tinuod nga diri mapapahinabo han usa nga magin born again ha iya kalugaringon la, kay ano nga nagsugo hi Jesus: ‘Kinahanglan kamo ig-anak utro’ (NW)?” Husto la nga ipakiana ito. Aw, kon sugo ini, nagsusugo hi Jesus ha pagbuhat hin diri naton maaakos. Baga hin diri makatadunganon ito. Salit, paonan-o sadang sabton an mga pulong nga kinahanglan kamo ‘ig-anak utro’?
Kon uusisahon ini nga mga pulong ha orihinal nga yinaknan, masasantop naton nga diri ito sugo. Lugod, nagsusumat la ito. Ha iba nga pagkayakan, han nagsiring hi Jesus nga kinahanglan kamo ‘ig-anak utro’ nagsusumat la hiya, diri nagsusugo. Hiya nagsiring: “Kinahanglan nga ig-anak kamo tikang ha igbaw.”—Juan 3:7.
Ha pag-ilustrar, handurawa an usa nga syudad nga may damu nga eskwelahan. Usa hito an esklusibo para ha nitibo nga mga estudyante tikang ha lugar nga hirayo hito nga syudad. Usa ka adlaw, may diri-nitibo nga batan-on nga nakiistorya ha prinsipal, “Karuyag ko umiskwela ha iyo eskwelahan.” An prinsipal binaton, “Basi ka makaeskwela dinhi, kinahanglan ka magin nitibo.” Syempre, diri sugo an ginsiring han prinsipal ngan diri hiya nagsusugo ha estudyante, “Magin nitibo ka!” Iginsusumat la han prinsipal an kwalipikasyon basi makaenrol. Ha pariho nga paagi, han hi Jesus nagsiring: ‘Kinahanglan kamo ig-anak utro,’ o magin born again, iya la iginsusumat an kwalipikasyon basi an usa “makasulod ha ginhadian han Dios.”
Iton ultimo nga mga pulong—an Ginhadian han Dios—may koneksyon ha usa pa nga bahin han bag-o nga katawo. May kalabotan ito ha pakiana, Ano an katuyoan hito? An paghibaro han baton hini importante basi husto nga hisabtan an kahulogan han pagin born again.
[Retrato ha pahina 6]
Ano an kaparihoan han pagin “born again” ha katawo sugad nga bata?
-
-
- Pagin “Born Again”—Ano an Katuyoan Hito? - An Barantayan—2009
-
Pagin “Born Again”—Ano an Katuyoan Hito?
DAMU an natoo nga kinahanglan magin born again an usa basi makakarawat hin waray kataposan nga kaluwasan. Kondi, mahitungod han katuyoan han pagin born again, ini an ginsiring ni Jesus: “Waray bisan hin-o nga diri ig-anak tikang ha igbaw [‘ig-anak utro,’ NW] nga sadang makakita han ginhadian han Dios.” (Juan 3:3) Salit, kinahanglan magin born again an usa basi makasulod ha Ginhadian han Dios, diri basi makakarawat hin kaluwasan. ‘Kondi,’ bangin magpakiana an iba, ‘an pakasulod ba ha Ginhadian ngan an pakakarawat hin kaluwasan nagtutudlok ha usa la nga balos?’ Diri. Basi hisabtan an kaibahan hito, tagdon anay naton an kahulogan han mga pulong nga “ginhadian han Dios.”
An ginhadian usa nga klase hin gobyerno. Kon sugad, an “ginhadian han Dios” nangangahulogan hin “gobyerno han Dios.” Igintututdo han Biblia nga hi Jesu-Kristo an “anak han tawo,” amo an Hadi han Ginhadian han Dios ngan may-ada hiya mga igkasi-magmarando. (Daniel 7:1, 13, 14; Mateo 26:63, 64) Dugang pa, an bisyon ni apostol Juan nagpapakita nga an mga igkasi-magmarando ni Kristo ginpili “tikang ha tagsa-tagsa nga panon, ngan yinaknan, ngan katawohan” ngan ‘maghahadi ha tuna.’ (Pahayag 5:9, 10; 20:6) Labot pa hito, iginpapakita han Biblia nga an magmamando sugad nga mga hadi ginkukompwesto han ‘gutiay nga panon’ han 144,000 nga indibiduwal nga “gintubos tikang ha tuna.”—Lukas 12:32; Pahayag 14:1, 3.
Tikang diin nagmamando an Ginhadian han Dios? An “ginhadian han Dios” gintatawag liwat nga “ginhadian han langit.” Nagpapakita ito nga hi Jesus ngan an iya mga igkasi-hadi nagmamando tikang ha langit. (Lukas 8:10; Mateo 13:11) Salit, an Ginhadian han Dios usa nga langitnon nga gobyerno nga ginkukompwesto ni Jesu-Kristo ngan han grupo han iya igkasi-magmarando nga ginpili tikang ha katawohan.
Kon sugad, ano an karuyag sidngon ni Jesus han hiya sumiring nga kinahanglan magin born again basi “makasulod ha ginhadian han Dios”? Karuyag sidngon niya nga kinahanglan magin born again an usa basi magin magmarando kaupod niya ha langit. Nangangahulogan la ito nga an katuyoan han pagin born again amo an pag-andam ha limitado nga grupo hin katawohan basi magmando tikang ha langit.
Tikang ha mga nahisgotan na, nasabtan naton nga an bag-o nga katawo importante hinduro, ginpapahinabo han Dios, ngan nag-aandam ha usa nga grupo hin katawohan ha pagmando tikang ha langit. Kondi paonan-o aktuwal nga nahitatabo an bag-o nga katawo?
[Blurb ha pahina 7]
An katuyoan han pagin born again amo an pag-andam ha limitado nga grupo hin katawohan ha pagmando tikang ha langit
[Retrato ha pahina 7]
Hi Jesu-Kristo ngan an usa nga grupo han magmarando nga ginpili tikang ha katawohan an nagkukompwesto han Ginhadian han Dios
-
-
- Pagin “Born Again”—Paonan-o Ito Nahitatabo? - An Barantayan—2009
-
Pagin “Born Again”—Paonan-o Ito Nahitatabo?
GINHISGOTAN ni Jesus kan Nikodemo diri la an importansya, hinungdan, ngan katuyoan han pagin born again, kondi an paagi liwat kon paonan-o ito nahitatabo. Hi Jesus nagsiring: “Waray bisan hin-o nga diri matawo han tubig ngan han espiritu, nga sadang makasulod ha ginhadian han Dios.” (Juan 3:5) Tungod hito, nagigin born again an usa pinaagi han tubig ngan espiritu. Kondi, ha ano nagtutudlok an ‘tubig ngan espiritu’?
‘Tubig Ngan Espiritu’—Ano Ito?
Sugad nga eksperto ha relihiyon han mga Judio, sigurado nga pamilyar hi Nikodemo ha paagi han paggamit han Hebreo nga Kasuratan ha mga pulong nga “espiritu han Dios”—an aktibo nga pwersa han Dios nga nagpapagios ha mga tawo ha paghimo hin makatirigamnan nga buhat. (Genesis 41:38; Eksodo 31:3; 1 Samuel 10:6) Salit, han gin-gamit ni Jesus an pulong nga “espiritu,” posible nga ginsabot ito ni Nikodemo sugad nga an baraan nga espiritu—an aktibo nga pwersa han Dios.
Kondi, ano an iginpapasabot ni Jesus ha “tubig”? Tagda an panhitabo nga ginsurat dayon antes ngan katapos han pag-istorya ni Jesus ngan ni Nikodemo. Ipinapakita hini nga hi Juan Bawtista ngan an mga disipulo nagbabawtismo ha tubig. (Juan 1:19, 31; 3:22; 4:1-3) Ito nga buhat nagin popular gud ha Jerusalem. Salit, han nag-unabi hi Jesus hin tubig, posible nga nasantop ni Nikodemo nga an ginhisgotan ni Jesus, diri an tubig ha kabug-osan, kondi an tubig han bawtismo.*
Bawtismo Pinaagi han Baraan nga Espiritu
Kon an ‘katawo [tikang] ha tubig’ nangangahulogan ha pagin nabawtismohan ha tubig, ano an karuyag sidngon han ‘katawo [tikang] ha espiritu’? Bueno, antes mag-istorya hira Nikodemo ngan Jesus, iginpahayag ni Juan Bawtista nga diri la an tubig an may bahin ha bawtismo kondi pati an espiritu. Hiya nagsiring: “Ako nagbaptis ha iyo ha tubig, kondi hiya [Jesus] magbabaptis ha iyo ha espiritu santo.” (Markos 1:7, 8) Iginhulagway ni Markos—usa nga parasurat han Ebanghelyo—an siyahan nga higayon nga nahitabo an sugad nga bawtismo: “Nahinabo hadto nga mga adlaw, nga hi Jesus inabot tikang ha Nasaret ha Galilea, ngan ginbaptisan hiya ni Juan didto ha Jordan. Ngan ha gilayon, han pagsaka niya tikang ha tubig, nakita niya, nga nabuksan an langit, ngan an espiritu, sugad hin sarapati, nga nakuysad ha igbaw niya.” (Markos 1:9, 10) Han hi Jesus ginpailarom ha Salog Jordan, nabawtismohan hiya ha tubig. Ngan han kinarawat hiya han espiritu tikang ha langit, nabawtismohan hiya pinaagi han baraan nga espiritu.
Paglabay hin mga tulo ka tuig katapos han bawtismo ni Jesus, iya ginpasarig an iya mga disipulo: ‘Kamo mababaptisan han espiritu santo ha diri na maiha nga mga adlaw tikang niyan.’ (Buhat 1:5) Kakan-o ito nahitabo?
Ha adlaw han Pentekostes ha tuig han 33 K.P., mga 120 nga disipulo ni Jesus an nagtirok ha usa nga balay ha Jerusalem. “Ha kadagmitan inabot in usa nga aringasa nga tikang ha langit, sugad hin haganas han makusog nga hangin, nga napuno an bug-os nga balay, nga ira ginkakalingkoran. Ngan didto napakita ha ira in mga dila nga sugad hin kalayo . . . ngan hira ngatanan napuno han espiritu santo.” (Buhat 2:1-4) Hito mismo nga adlaw, an iba ha Jerusalem naaghat ha pagpabawtismo ha tubig. Hi apostol Pedro nagsiring ha grupo hin mga tawo: “Magbasol kamo, ngan magpabaptis an tagsa-tagsa ha iyo ha ngaran ni Jesu-Kristo, ha pagpasaylo han iyo mga sala, ngan kamo makarawat han hatag han espiritu santo.” Ano an ira reaksyon? “Adton mga kinarawat hin malipayon han iya pulong, nagkababaptisan; ngan may igindugang ha ira hadto nga adlaw nga tulo ka yukot nga mga kalag.”—Buhat 2:38, 41.
Duha nga Proseso
Ano an iginpapakita hito nga mga pagbawtismo mahitungod han pagin born again? Ipinapakita hito nga an pagin born again nahitatabo pinaagi han duha nga proseso. Tigamni nga hi Jesus siyahan nga nabawtismohan ha tubig, katapos kinarawat han baraan nga espiritu. Ha pariho nga paagi, an siyahan nga mga disipulo nabawtismohan anay ha tubig (an iba ni Juan Bawtista), katapos kinarawat han baraan nga espiritu. (Juan 1:26-36) An 3,000 nga nakombirte nabawtismohan liwat anay ha tubig, katapos kinarawat han baraan nga espiritu.
Kon tatagdon an mga pagbawtismo han Pentekostes 33 K.P., ha ano nga paagi mahitatabo yana an pagin born again? Ha paagi nga pariho ha nahitabo ha mga apostol ngan ha siyahan nga mga disipulo ni Jesus. Siyahan, an usa nagbabasol han iya sala, nabaya ha sayop nga panggawi, nagdidedikar han iya kinabuhi ha pagsingba ngan pag-alagad kan Jehova, ngan nagpapahibaro ha publiko han iya dedikasyon pinaagi han bawtismo ha tubig. Katapos, kon pipilion hiya han Dios ha pag-alagad sugad nga magmarando ha Iya Ginhadian, didihogan hiya han baraan nga espiritu. An siyahan nga bahin hinin duha nga proseso (bawtismo ha tubig) kaburut-on han indibiduwal; an ikaduha (bawtismo ha espiritu) kaburut-on han Dios. Kon maeksperyensyahan han usa inin duha nga proseso, maieksperyensyahan niya an pagin born again.
Kondi, kay ano nga ha pakiistorya ni Jesus kan Nikodemo, iya gin-gamit an mga pulong nga ‘katawo [tikang] ha tubig ngan espiritu’? Basi pabug-atan nga adton ginbawtismohan ha tubig ngan espiritu makakaeksperyensya hin makatirigamnan nga pagbag-o. Paghihisgotan han sunod nga artikulo ito nga bahin han pagin born again.
[Footnote]
Ha pariho nga paagi, ha usa nga okasyon han bawtismo, hi apostol Pedro nagsiring: “May-ada ba usa, nga makakagpugong han tubig?”—Buhat 10:47.
[Retrato ha pahina 9]
Ginbawtismohan ni Juan ha tubig an mabinasulon nga mga Israelita
-
-
- Pagin “Born Again”—Ano an Nahihimo Hito? - An Barantayan—2009
-
Pagin “Born Again”—Ano an Nahihimo Hito?
KAY ano nga gin-gamit ni Jesus an mga pulong nga ‘katawo [tikang] ha espiritu’ han naghisgot hiya mahitungod han bawtismo pinaagi han baraan nga espiritu? (Juan 3:5) Kon ginagamit ha simboliko nga paagi, an pulong nga “katawo” nangangahulogan hin “tinikangan.” Tungod hito, an mga pulong nga “bag-o nga katawo” nagpapasabot hin “bag-o nga tinikangan.” Salit, ginpapabug-atan han simboliko nga mga pulong nga “katawo” ngan “bag-o nga katawo” nga an Dios ngan an mga nabawtismohan ha baraan nga espiritu magkakaada bag-o nga relasyon. Paonan-o nahitatabo iton bug-os nga pagbag-o ha relasyon?
Basi isaysay kon paonan-o gin-aandam han Dios an tawo ha langitnon nga pagmando, ginamit ni apostol Pablo an ilustrasyon nga iginbasar ha sitwasyon han pamilya. Hiya nagsurat ha mga Kristiano ha iya panahon nga makakaeksperyensya hira ha “pagkainangkon nga mga anak” ngan tungod hito, mahimo hira tagdon han Dios ‘sugad nga mga anak.’ (Galasia 4:5; Hebreo 12:7) Basi masantop kon paonan-o an kahimtang han pag-ampon nabulig nga hisabtan an klase han pagbag-o kon an usa mabawtismohan ha baraan nga espiritu, tagda utro an ilustrasyon mahitungod han batan-on nga naruyag pag-eskwela ha eskwelahan nga esklusibo para ha nitibo.
Resulta han Pag-ampon
Ha ilustrasyon, waray makaeskwela an batan-on ha eskwelahan nga iya karuyag tungod kay diri hiya nitibo. Kondi, usa ka adlaw, nagkaada daku nga pagbag-o. Legal nga gin-ampon hiya hin amay hin nitibo nga pamilya. Ano an epekto hito ha iya? Aw, tungod kay gin-ampon hiya, posible nga may katungod na hiya pariho ha iba nga nitibo nga batan-on—upod na an katungod nga makaeskwela ha iya karuyag nga eskwelahan. Ito nga pag-ampon bug-os nga nakagbag-o han iya kahimtang.
Gin-iilustrar hini an mas makatirigamnan nga nahitatabo ha mga nakakaeksperyensya han pagin born again. Tagda an pipira nga kaparihoan. An batan-on ha ilustrasyon makakaenrol la ha eskwelahan kon makab-ot niya an kwalipikasyon—an pagin nitibo. Kondi, diri niya makakab-ot ito ha iya kalugaringon la. Ha pariho nga paagi, an pipira nga tawo mahimo la magin magmarando ha Ginhadian han Dios, o ha gobyerno ha langit, kon makab-ot nira an kwalipikasyon—an pagin “igin-anak utro” o pagin born again. Kondi, diri nira makakab-ot ito ha ira kalugaringon la tungod kay an pagin born again nadepende ha Dios.
Ano an nakagbag-o ha kahimtang han batan-on? An legal nga proseso han pag-ampon. Syempre, waray mabag-o hito nga proseso an iya pagkatawo. Katapos hiya ampunon, amo la gihapon an iya pagkatawo. Bisan pa hito, katapos malegal an pag-ampon ha iya, nagbag-o an iya kahimtang. Ha pagkamatuod, baga hin nagtitikang pa la hiya, sugad hin bag-o pa la hiya nga natatawo. Nagin anak hiya han nag-ampon ha iya nga nakaghatag ha iya hin katungod ha pakaenrol ngan pagin bahin han pamilya hito.
Ha pariho nga paagi, ginbag-o ni Jehova an kahimtang han usa nga grupo han diri-hingpit nga mga tawo pinaagi ha pag-establisar hin legal nga proseso ha pag-ampon ha ira sugad nga mga anak. Hi apostol Pablo nga membro hito nga grupo, nagsurat ha iya mga igkasi-tumuroo: “Nakakarawat kamo han espiritu han pagkapinakaanak, nga tungod hini nangaraba kita: Abba, Amay. An espiritu ngahaw nagtitestigo upod ha aton espiritu, nga mga anak kita han Dios.” (Roma 8:15, 16) Pinaagi ha pag-ampon, ito nga mga Kristiano nagin bahin ha pamilya han Dios, o “mga anak han Dios.”—1 Juan 3:1; 2 Korinto 6:18.
Syempre an pag-ampon han Dios waray makagbag-o han pagkatawo han mga gin-ampon tungod kay hira diri-hingpit la gihapon. (1 Juan 1:8) Bisan pa hito, sugad han dugang nga iginsaysay ni Pablo, han nakab-ot na an legal nga mga kwalipikasyon para ha pag-ampon, nagbag-o an ira kahimtang. Ha pariho nga panahon, iginpasilsil han espiritu han Dios hito nga mga inampon an marig-on nga pagtoo ha pag-ukoy ha langit kaupod ni Kristo. (1 Juan 3:2) Tungod hito, nagkaada hira bag-o nga disposisyon. (2 Korinto 1:21, 22) Oo, nakaeksperyensya hira hin bag-o nga tinikangan—bag-o nga katawo.
Mahitungod han mga gin-ampon han Dios, an Biblia nasiring: “Magkakahihimo hira nga mga saserdote han Dios ngan ni Kristo, ngan maghahadi hira upod niya hin usa ka yukot ka tuig.” (Pahayag 20:6) Ipinapakita hini nga an mga gin-ampon han Dios magigin mga hadi ha Ginhadian han Dios o gobyerno ha langit. Hi apostol Pedro nagsiring ha iya igkasi-tumuroo nga makarawat hira han “panurundon nga diri madinunuton, ngan waray buring, ngan nga diri magkawawara, nga igin-aandam ha [ira] didto ha langit.” (1 Pedro 1:3, 4) Presyoso gud ito nga panurundon!
Kondi, ini nga paghadi nagbabangon hin pakiana. Kon ito nga mga nagin born again maghahadi ha langit, hin-o an ira paghahadian? Ito nga pakiana babatunon han sunod nga artikulo.
[Retrato ha pahina 10]
Ano an ginsiring ni Pablo mahitungod ha pag-ampon?
-


text:
LEKSYON 18
Paonan-o Kami Nabulig ha Amon Kabugtoan nga Nanginginahanglan?
Kon may kalamidad, ginbubuligan dayon namon an amon kabugtoan nga naapektohan. Ito nga pangalimbasog nagpapakita nga hinigugma namon an usa kag usa. (Juan 13:34, 35; 1 Juan 3:17, 18) Ha ano nga paagi kami nabulig?
Nahatag hin donasyon. Han nagkaada duro nga gutom ha Judea han siyahan nga siglo, an mga Kristiano ha Antiokia nagpadara hin pinansyal nga bulig ha ira kabugtoan ha pagtoo didto. (Buhat 11:27-30) Ha pariho nga paagi, kon may-ada kami kabugtoan ha iba nga lugar nga naapektohan hin kalamidad, nagpapadara kami hin donasyon pinaagi han amon mga kongregasyon basi mabuligan hira.—2 Korinto 8:13-15.
Nagtatagana hin praktikal nga bulig. Nangangalimbasog an mga tigurang ha lugar han kalamidad nga hibaroan an kahimtang han tagsa nga membro han kongregasyon ngan siguruhon nga talwas hira. May relief committee nga nag-oorganisar ha pagtagana hin pagkaon, irimnon nga tubig, bado, urukyan, ngan medisina. Damu nga skilled nga mga Saksi an nagbuboluntaryo ha pagbulig o pag-ayad hin naguba nga mga balay ngan Kingdom Hall. Tungod han pagkaurosa ngan eksperyensya ha pagtrabaho nga urupod, nakakabulig dayon kami kon may kalamidad. Diri la an amon ‘kapariho hin pagtoo’ an amon ginbubuligan, nabulig liwat kami ha iba anoman an ira relihiyon.—Galasia 6:10, NW.
Nagtatagana hin espirituwal ngan emosyonal nga bulig. An mga biktima hin kalamidad labaw nga nagkikinahanglan hin pagliaw. Ha sugad nga higayon, nakuha kami hin kusog kan Jehova, “an Dios nga nagliliaw ha ngatanan nga kahimtang.” (2 Korinto 1:3, 4, NW) Malipayon nga iginsusumat namon ha mga biktima an saad han Biblia nga ha diri na maiha wawad-on han Ginhadian han Dios an ngatanan nga kalamidad nga hinungdan han kasakit ngan pag-antos.—Pahayag 21:4.
Kay ano nga an mga Saksi nakakabulig dayon kon may kalamidad?
Ano nga espirituwal nga pagliaw an iginhahatag namon ha mga biktima?


text:
/1 Bisperas na adto han Pyesta han Paglabay; Maaram na hi Jesus nga inmabot na an iya takna pagbaya hini nga kalibutan ngan pagkadto han Amay; Ginhigugma niya pirme an iya mga sakop dinhi ha kalibutan, ngan ginhigugma niya hira tubtob gud ha kataposan. Ngan tikang kan Jesu-Cristo, an matinumanon nga saksi, an suhag nga Anak nga lalake nga ginbanhaw, nga amo man liwat an punoan han mga hadi han tuna. Kay ginhigugma gud han Dyos an kalibutan, nga iginhatag niya an iya bugtong nga Anak, basi diri unta mamatay an ngatanan nga nasarig ha iya, kundi makaangkon han dayon nga kinabuhi. Pinmakita ako ha ira ha hirayo; Katawhan han Israel, pirme ako naghigugma ha imo, sanglit nagpapadayon ako pagpakita ha imo han akon dayuday nga paghigugma.
/2 Waray makakaglirong han pagkadako han tinago han aton tinuohan! Pinmakita hiya ha hitsura hin tawo, iginpakita nga matadong pinaagi han Espiritu, ngan hinkit-an han mga anghel; Iginwali hiya ha mga nasod, gintuohan ha kalibutan, ngan ginbayaw ngadto ha langit. Nakakita na han Amay an bisan hin-o nga nakakita ha akon; Sanglit kay-ano nga nasiring ka, Ipakita ha amon an Amay?. Diri ka ba natuo, Felipe, nga aada ako han Amay ngan an Amay aadi ha akon? Nagsiring hi Jesus ha iya mga tinunan, Diri natikang ha akon an mga pulong nga iginhimangraw ko ha iyo; Nagbubuhat an Amay nga aadi ha akon han iya kalugaringon nga mga buruhaton. Han waray pa hihimoa an kalibutan, nakada na an Pulong; Kausa han Dyos an Pulong, ngan Dyos gud an pulong. Nahimo nga tawo an pulong, ngan nagukoy tampo ha aton; Hinkit-an naton an iya pagkagamhanan nga puno hin gugma ngan kamatuoran; Amo ini nga kagamhanan an kinarawat niya han iya pagkabugtong nga Anak han Amay.
/3 Nagbaton an anghel, Makunsad ha imo an Espiritu Santo, ngan magpapabilin ha imo an gahom han Dyos; Tungod hini, tatawgon nga Anak han Dyos an baraan nga bata. Nag-uukoy dida ha Dyos an bisan hin-o nga nagpapahayag nga amo hi Jesus an Anak han Dyos, ngan nag-uukoy man an Dyos dida ha iya. Natawo ha aton in bata! Iginhatag ha aton in anak nga lalake! Tatawgon hiya nga Makinaadmananon nga Magsaragdon, Gamhanan nga Dyos, Amay ha Kadayonan, Hadi han Kamurayaw. Kay nag-uukoy dida kan Cristo, ha iya pagkatawhanon, an kabug-usan han dyosnon nga kinaiya. Han nagyayakan pa hiya, linindungan hira hin masilaw nga dampog, ngan nagsiring in tingog tikang han dampog, Amo ini an akon kalugaringon nga Anak nga hinigugma, nga akon nalilipayan gud; Pamatii niyo hiya!.
/4 Sanglit nagsiring liwat hi Jesus, Susumatan ta kamo hin tinuod: Amo ako an purta han mga karnero. Nagsumat hi Jesus ha ira, Amo ako an pagkaon nga nahatag han kinabuhi; An napakadi ha akon diri na gud gugutomon; ngan an nasarig ha akon diri na gud uuhawon. Gintatawag ako niyo nga Magturutdo ngan Ginuo, ngan matuod ito, kay amo gud man ako. Nagbaton hi Jesus, Susumatan ko kamo hin tiuod: Han waray pa katatawo hi Abraham, Amo-na-Ako!. Nagsiring hi Jesus ha iya, Amo ako an pagkabanhaw ngan an kinabuhi; Mabubuhi an bisan hin-o nga nasarig ha akon, bisan kon mamatay hiya. Nagbaton hi Jesus, Tikang kamo dinhi ha tuna, kundi tikang ako ha langit. Tikang kamo hini nga kalibutan, kundi diri ako tikang hini nga kalinbutan.
/5 Nakabati in duha nga buta nga nalingkod ha ligid han dalan, nga naagi hi Jesus, sanglit nagtikang hira pagguliat, Anak ni David! Kaluoyi gadman kami, Sir!. Naluoy hi Jesus ha ira, ngan ginkamkam an ira mga mata; dida dayon nakakita hira, ngan sinmunod hira ha iya. Pinapanlingkod niya an mga tawo ha kabanwaan; kinuha niya an lima nga tinapay ngan duha nga isda, ngan hinmangad hiya ha langit pagpasalamat han Dyos. Ginpinitpinit niya an tinapay ngan iginhatag ha mga tinun-an, ngan igindurot ito ha mga tawo; Nangaon an ngatanan ngan nagkabubusog. Katapos, gintirok han mga tinun-an an mga salin nga nakapuno hin dose ka alat; Lima ka yukot nga kalalaken-an an nangaon, labot han kababayen-an ngan han kabataan. Binmaton hi Simon, Agaron, nagkabudlay kami ha bug-os nga gab-i, ngan waray gud kami nadakop; Kundi kon amo man an imo siring, itutunod ko an mga pukot. Gintunod nira an mga pukot, ngan nakadakop hin damo hin duro nga isda, nga haros magisi na an mga pukot.
/6 Kasasarigan an Dyos nga nagtawag ha iyo nga magin kausa han iya anak nga Jesu-Cristo nga aton Ginuo. Kay namatay ngan nabanhaw liwat hi Cristo, basi magin Ginuo hiya han mga buhi ngan han mga patay. Kay pinaagi ha iya ginhimo han Dyos an ngatanan didto ha langit ngan dinhi ha tuna, an kinikita ngan an diri kinikita nga mga butang, lakip an gahom nga espirituhanon, mga ginuo, mga punoan, ngan mga magburuot; Pinaagi ha iya ngan para ha iya, ginhimo han Dyos an ngatanan. Gintuha han Dyos an ngatanan nga mga butang pinaagi han Pulong; Sanglit waray nahimo nga bisan usa han ngatanan nga binuhat, nga diri pinaagi ha iya.
/7


text:
Paonan-o Kita Makakasiguro nga Tinuod an Ginsisiring han Biblia?
An Biblia nasiring nga ito “pulong han Dios” ngan an Dios “diri makakagbuwa.” (1 Tesalonica 2:13; Tito 1:2) Tinuod gud ba ito, o an Biblia koleksyon la han mga susmatanon ngan leyenda?
Mahibaro hin Dugang
PAGPAMATA!
Praktikal Pa ba Yana an Biblia?
Han linayas hi Hilton, kahuna han iya mga kag-anak nga diri na gud hiya magbabag-o. Kondi han binalik hiya paglabay hin 12 ka tuig, daku gud an iya iginbag-o ngan haros waray na hiya makilala. Ano an nahitabo?
Ano Gud ba an Igintututdo han Biblia?
An Biblia—Usa nga Libro Tikang ha Dios
Paonan-o makakabulig ha imo an Biblia ha pag-atubang han imo personal nga mga problema? Kay ano nga makakasarig ka ha mga tagna hito?


text:
LEKSYON 10
Hi Jesus Pirme Nasugot
Masayon ba pirme an pagsugot ha imo mga kag-anak?— Danay diri. Maaram ka ba nga pirme nasunod hi Jesus kan Jehova ngan ha iya mga kag-anak?— An iya susbaranan mabulig ha imo nga sundon an imo mga kag-anak bisan kon danay diri ito masayon. Pag-istoryahan naton ito.
Antes magin tawo hi Jesus, nakadto hiya ha langit kaupod han iya Amay, hi Jehova. Pero may mga kag-anak liwat hi Jesus dinhi ha tuna. Hira Jose ngan Maria. Maaram ka ba kon paonan-o hira nagin mga kag-anak ni Jesus?—
Iginbalhin ni Jehova an kinabuhi ni Jesus ha langit ngadto ha tiyan ni Maria basi ig-anak ngan mabuhi dinhi ha tuna. Milagro gud ito! Nagtubo hi Jesus ha tiyan ni Maria pariho ha pagtubo han iba nga bata ha tiyan han ira nanay. Paglabay hin mga siyam ka bulan, igin-anak hi Jesus. Hito nga paagi, nagin mga kag-anak ni Jesus dinhi ha tuna hi Maria ngan an iya asawa nga hi Jose.
Han 12 anyos pa la hi Jesus, may ginbuhat hiya nga nagpapakita nga hinigugma gud niya an iya Amay, hi Jehova. Nahitabo ito han hi Jesus ngan an iya pamilya nagbiyahe hin hirayo pakadto ha Jerusalem basi magselebrar han Paskua. Han nagbibiyahe na hira tipauli, waray mabibilngi nira Jose ngan Maria hi Jesus. Maaram ka ba kon nakain hiya?—
Kay ano nga nakadto hi Jesus ha templo?
Binalik dayon ha Jerusalem hira Jose ngan Maria, ngan ginbiniling nira hi Jesus. Nabaraka gud hira kay waray nira hiya mabibilngi. Pero paglabay hin tulo ka adlaw, nabilngan nira hiya ha templo! Maaram ka ba kon kay ano nga nakadto hi Jesus ha templo?— Kay mahibabaro hiya didto mahitungod han iya Amay, hi Jehova. Hinigugma niya hi Jehova ngan karuyag niya mahibaro kon ano an iya angay buhaton basi mapalipay hiya. Bisan han daku na hi Jesus, pirme niya ginsusunod hi Jehova. Sinugot hiya bisan kon makuri ito para ha iya ngan kinahanglan niya mag-antos. Ginsunod ba liwat ni Jesus hira Jose ngan Maria?— Oo, ito an siring han Biblia.
Ano an imo mahibabaroan mahitungod kan Jesus?— Importante gud nga sundon mo an imo mga kag-anak, bisan kon danay makuri ito. Hihimoon mo ba ito?—


text:
Batakan:EneroKalendaryo2017
An Enero 1 an ika-
1 nga adlaw han tuig han Kalendaryo Juliano ug
kalendaryo Gregoriano. Ha alternatibo nga pagngaran ha
Winaray, Paniniyahan 1. Iton pulong nga tuig han kalendaryo o calendar year amo an kabutang han mga bulan, tikang
Enero tubtob
Enero 1. Ini nga adlaw ginpili nga syahan nga adlaw han tuig Juliano han tanan nga Katundan nga Europa nga mga kanasuran labot la han Inglaterra dida han mga 1450 ug 1600. An kalendaryo Gregoriano nga ginpagawas dida han
Enero 1 amo an New Year's Day o an syahan nga adlaw han ihap hini nga tuig. Bisan man kon an Inglaterra nagtikang han ihap han iya tuig dida han
Marso 20 (
Lady Day o Adlaw han Annunciacion), dida han butnga han
ika-13 nga siglo ug
Enero 1 gintawag nga New Year's Day, ngan kaupod han
Pasko ngan ha panalagsaon, Twelfth Night (Ika-Napulo kag Duha nga Gab-i), usa nga holiday nga mahinhatag hin mga hatag o regalo. Mayda pa 364 nga adlaw (365 kon
leap year) nga nahabilin hit tuig.


text:
Manók
An manók[1] (Gallus gallus, danay, Gallus gallus domesticus) usa ka klase nga hinoptan nga hayop. Tamsi ini nga nahatag hin pagkaon sugad hit ira bunay ngan karne. It iba nga manok nga sunoy ginaalagaan para panbulang.
Sunoy it tawag ha lalaki nga manok. It babaye naman nga diri pa pisó-an amo an tinatawag nga dumaraga. It pisó-an nga babaye, ugang o umagak naman it tawag. It batan-on nga manok, tinatawag nga pisó o siwo.
Nabulig liwat it mga manok ha pagpukaw pamaagi it ira mga tugaok.
It manok nakaon hit tanum ug mga bunga hito upod it humay ngan bugas. Nakaon liwat hira hin mga gudtiay nga mga hayop sugad hit ulod ngan insekto.
Sulod
Manok nga Pagkaon[igliwat | Igliwat an wikitext]
Gin'aataman an manok para sa kanya karne, gintatawag ini na broiler, ngan para sa bonay (layer). Nabubuhi an manok sa edad na 6 katuig ug lahos pa, pero an broiler na manok diri malahos 6 ka-semana para asalon.[2] It manok usa ha pinakasikat nga karne ha bug-os na kalibutan. Puydi ito lutuon ha tinola, adobo, prito, hatuk, sugba.
An White Leghorn, Plymouth Rock, ngan Rhode Island Red, amo an tulo sa daramo na klase sin broiler ngan layers na manok.
Manok nga Panbulang[igliwat | Igliwat an wikitext]
Ha Pilipinas, usa nga libangan an pagbulang han manok. Kinikilala an manok na panbulang ha iya kulay. An Busag nga manok tinatawag na ugis, an pili naman luro, an dulaw na may busag talisayon. Kabilyada naman an mapusyaw na pagkabaga. An kulay abo, abuhon an tawag.
Mga Sakit Sa Manok[igliwat | Igliwat an wikitext]
Ha Samar, an agsub na nadapu nga sakit han manok amo an Puko, ngan Takwaw. An Takwaw amo an usa nga klase sin sip'on ha manok ngan natapon ini ha igkasi manok ngan hataas an mortalidad.
Gin dadapuan liwat an manok sin oraora kadidigto na mananap na nasupsop sa kanra dugo, an habon.
Mayda gihap ini sakit tungod han gapeworms.
Pinanbasaran[igliwat | Igliwat an wikitext]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 227.
- ↑ "Broiler Chickens Fact Sheet // Animals Australia". Animalsaustralia.org. Ginkuhà August 29, 2010.
Padugang nga barasahon[igliwat | Igliwat an wikitext]
- Green-Armytage, Stephen (October 2000). Extraordinary Chickens. Harry N. Abrams. ISBN 0-8109-3343-8.
- Smith, Page; Charles Daniel (April 2000). The Chicken Book. University of Georgia Press. ISBN 0-8203-2213-X.
- Biswas Siddharth 2014 Gallus gallus domesticus Linnaeus, 1758: Keep safe your domestic fowl from your domestic foul. Ambient Science, 1(1): 41-43
Mga sumpay ha gawas[igliwat | Igliwat an wikitext]
Wiktionary, an gawasnon nga pagpurulongan o diksyunaryu.
- Chickens ngada ha Open Directory Project
- Manók at Encyclopædia Britannica


text:
Dimunyu
An Dimunyu usa ka salbahe na katawhan han sobrenatural sa mga isturya ha mitolohiya ngan relihiyon. An mga dimunyu an kaaway hin mga Ginoo ngan mga anghel ha mitolohiya. Hira an nagpapakalat hin kayawaan ha kalibutan ngan nagsusulay han mga tawo padulong ha tanan na karautan. Ginsusunod nira an mga sugo hin Panulay nga itagyab an katawhan ha kaupayan ngan kabuotan. Hira an nagdadara hin sakit ngan pagkasimok ha sankatawhan[1]
An "Dimunyu" na tawag kay nagtikang ha kadaan na Griyego na daimōn na karuyag signgun "makagarahum na espirito." Tikang ini liwat ha Griyego na daiesthai na karuyag signgun "pagbulag." [2]
Gintikangan[igliwat | igliwat an pinagtikangan]
Griyego[igliwat | igliwat an pinagtikangan]
An konsepto hin dimunyu una nahimo ha Hellenistiko na panahon hin mga Griyego ha mga epiko ni Homer. Iba an ira dimunyu ha dimunyu han yana. An mga dimunyu hin Griyego an gahum na nagbubulig ha tawo na maabot an ira kapalaran. Ginsiring ni Hesiod, usa ka tagasiday, na usa ka tawo an dimunyu na nahimong imortal pagkatapos han iya pagkamatay. Ginhatagan ini hin mas damo na detalye ni Plato. Una, hira an mga anak hin Ginoo na iya tagtungod ha mga tawo(Epinomis 984E). Ikaduha, mga ispirito hira na nabantay ha mga siyudad ngan tawo(Phaedo 107D; Republic 617D; Statesman 271D, 272E). Urhi, ini an pinakahitaas na baraang gahum na maaabot hin usa ka tawo.[3]
Tinambay: Trese 13


text:
Monarkyá
An monarkyá[1] amo an usa ka klase nga gobyerno kun diin an monarka, usa ka namamanahan nga namumuno, amo an mangulo han estado. An mga monarka agsob namumuno kutob ha ira kamatayan o abdikasyon.
Pinanbasaran[igliwat | Igliwat an wikitext]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 239.
Mga sumpay ha gawas[igliwat | Igliwat an wikitext]
Wiktionary, an gawasnon nga pagpurulongan o diksyunaryu.


text:
Alsace
An Alsace (kaluwas ha Frinanses: al-zas; Alsaciano ngan Aleman: Elsass, kasurat ha Aleman ugsa han 1996: Elsaß; Linatin: Alsatia; Kinatsila ngan daan nga Winaray: Alsacia; alternatibo nga kasurat ha Winaray: Alsasya) amo an ikaupat ha giguguti-ayi ha karuhaan kag unom (26) nga rehiyon han Fransya. Mayda ini kahaluag nga 8,280 km2. Ini nga rehiyon amo an may gigugutiayi nga katunaan ha Metropolitana Fransya. Amo gihap ini an gisusuoki ha Fransya (ika tulo ha gihuhuro-oti ha metropolitana Fransya) nga may 222 munopyo kada kilometro kwadrado (Ihap han popyulasyon ha Enero 2008: 1,836,000). An Alsace nahamutang ha sidlangan Fransya ha may katundan salog han Rhine, nga sapit han Alemanya ngan Switzerland. An kapital han politika, ekonomiya ngan kahiaraan (kultura) ngan an gidadako-i nga syudad amo an Strasbourg. An syudad amo an linkuran han dose-dosena nga mga katig-uban ngan kalawasan han kanasoran. Ha larangan politika, an Alsace amo an usa ha pinakaimportante nga rehiyon ha bug-os nga Unyon Europeo.
An ngaran nga "Alsace" tikan ha yinaknan Aleman nga "Ell-sass", kasirigngon, "nakalingkod ha Ill". An Ill amo an usa nga salog ha Alsace. An rehiyon kaupod han mga inagian han Baraan nga Imperyo Romano. Ginhinay-hinay ini pag-agaw han Fransya ha ika-17 siglo ha ilarom nira Hadi Louis XIII ngan Hadi Louis XIV. Ha ira pamumuno nahimo ini nga usa ka lalawigan han Fransya. Agsob bati-on nga an Alsace nadudugtong ha Lorraine tungod an Aleman ginkaptan an mga kaparte hini nga duha nga rehiyon. Gintawag han mga Aleman an ira ginkaptan nga tuna nga lalawigan han Reichsland Elsaß-Lothringen (1871–1918), nga ginpag-aaragawan ha butnga han ika 19 ngan ika 20 siglo han duha ka nasod. Hinin nga mga panahon, upat ka beses nga an Alsace, nagburubalhin ha kamot han Fransya ngan Aleman ha sulod han kapitoan kag liwa (75) ka tuig.
Biskan an Alsace usa ka rehiyon nga dati nagamit han yinakanan Aleman, yana an mga taga Alsace nayakan na hin Frinanses o Fransesa nga yinkanan, nga amo an nasodnon nga yinaknan han nasod Fransya, nga kaparte hira ha umagi nga tulo (3) ka siglo. Mga 39% han lokal nga popyulasyon han kadagko-an ngan posible ubos ha 10% han kabatan-an, an nahibilin nga mag-upay manyakan hin Alsaciano nga yinaknan.
Inagihan[igliwat | igliwat an pinagtikangan]
Alsace Romano[igliwat | igliwat an pinagtikangan]
Ha panahon nga waray pa nasusurat nga mga inagihan, an Alsace ginsisinudoyan na han mga parapanganop nga mga nomado. Pero han 1500 BC, an mga Celta na an nagukoy dida ha Alsace. Nanhawan ngan gintam-nan nira an mga katunaan. Han 58 BC, an mga Romano naman an umabot ngan ginsulong an Alsace. Kahuman nira agawi, ginhimo nira an lugar nga sentro han paghimo han irimnon nga vino. Tungod nga gusto nira maprotektaran an maupay mira nga pakabuhi, an mga Romano ginpadig-on an depensa ngan nagtindog hin kampo militar ha paligid. Nahimo ini nga mga komunidad nga hasta yana ada la gihap napadayon. Han kaparte pa han Imperyo Romano, nahiupod an Alsace ha Germania Superior.
Alsace Franko[igliwat | igliwat an pinagtikangan]
Han nagluya an Imperyo Romano, naging kaparte an Alsace ha teritoryo han Alamanni. Mag-uruma an mga Alamanni. An ira yinaknan amo an naging basehan ha yana nga yinakan han taga Alsace. Ginpirdi an Alamanni han mga Clovis ngan mga Franko han ika-5 siglo nga nagtapos ha Aragway ha Tolbiac. Kahuman, an Alsace naging kaparte na ha kahadian han Austrasia. Ha ubos han pamamalakad han mga Merovingian han Clovis, naging kristiyano an mga molupyo hini nga lugar. An Alsace nahibilin ha ilarom han puder han mga Franko kutob an Kahadian han Franko, pagkatapos han Pagsaad han Strasbourg han 842, pormal nga nawara ha pagkamayda han Tratado han Verdun. An mga kaapo-apohan ni Charlemagne, nga kinilala nga nagtindog han Kahadian Franko, an nagtunga han rehiyon ngadto ha tulo ka parte. An Alsace naging upod han Butnga Francia, nga ginhahadian han pinakabata nga apo na hi Lothar I. Pagkatapos namatay hi Lothar han timprano nga 855, an iya kahadian, ginbahin liwat ha tulo ka parte. An parte nga tinatawag nga Lotharingia o Lorraine amo an ginhatag ngadto ha anak nga lalaki ni Lothar. An salin ginturunga ha duha nga bugto ni Lothar, na hira Charles an Kalbo (an naghahadi han Katundan Kahadian Franko), ngan hi Ludwig an Aleman (nga naghahadi ha Sidlangan Kahadian Franko). Waray la nag-iha an Kahadian han Lotharingia. Pero an rehiyon, nga uruurhi naging Alsace, nahulog ha kamot han Baraan Imperyo Romano ha sulod han sakop han Duke han Swabia, ha pamaagi han Tratado han Meerson ha tuig 870.
Mga kasarigan[igliwat | igliwat an pinagtikangan]
- ↑ "Insee - Résultats du recensement de la population - 2006 - Alsace" (in (Frinanses)). Recensement.insee.fr. Retrieved 2010-04-16.


text:
Matutuman Gud an Katuyoan ni Jehova!
“Akon iginyakan, akon liwat ini hihimoon; akon ginhunahuna, akon liwat ini bubuhaton.”
1, 2. (a) Ano an iginpapahayag ha aton ni Jehova? (b) Ano an iginpapasarig ha aton han Isaias 46:10, 11 ngan 55:11?
MABABASA ha siyahan nga mga pulong han Biblia inin simple kondi importante gud nga kamatuoran: “Ha tinikangan an Dios naghimo han mga langit ngan han tuna.” (Gen. 1:1) Oo, gutiay gud la an aton hinbabaroan may kalabotan ha damu hinduro nga linarang han Dios sugad han kawanangan, kapawa, ngan grabidad; ngan gutiay gud la nga bahin han uniberso an aton nakikita. (Ekles. 3:11) Pero iginpapahayag ha aton ni Jehova an iya katuyoan para ha tuna ngan ha katawohan. An tuna magigin makalilipay nga urukyan para ha lalaki ngan babaye nga ginlarang ha ladawan han Dios. (Gen. 1:26) Magigin mga anak hira ni Jehova, ngan magigin Amay hiya nira.
2 Sugad han iginsasaysay han Genesis kapitulo 3, nagkaada ulang ha katuyoan han Dios. (Gen. 3:1-7) Pero waray ulang nga diri masusulbad ni Jehova. Waray gud makakapugong ha iya katuyoan. (Isa. 46:10, 11; 55:11) Salit makakasiguro kita nga matutuman an orihinal nga katuyoan ni Jehova ha eksakto gud nga panahon!
3. (a) Ano nga importante nga mga kamatuoran an makakabulig ha aton nga masabtan an mensahe han Biblia? (b) Kay ano nga hihisgotan naton yana ito nga mga katutdoan? (c) Ano nga mga pakiana an aton hihisgotan?
3 Sigurado nga pamilyar kita ha mga kamatuoran ha Biblia mahitungod han katuyoan han Dios para ha tuna ngan ha katawohan ngan han importante nga papel ni Jesus ha katumanan han katuyoan han Dios. Importante gud ini nga mga kamatuoran, ngan bangin ini an siyahan han mga kamatuoran nga aton hinbaroan han nagtikang kita pag-aram han Pulong han Dios. Karuyag liwat naton nga buligan an sinsero nga mga tawo nga mahibaro hinin importante nga mga katutdoan. Yana, samtang ginhihisgotan naton ini nga artikulo, nangangalimbasog kita ha pag-imbitar hin damu nga tawo tubtob nga posible para ha Memoryal han kamatayon han Kristo. (Luc. 22:19, 20) Damu an mahibabaroan han mga matambong hito nga okasyon may kalabotan ha katuyoan han Dios. Salit antes an Memoryal, maopay gud nga maghunahuna hin espisipiko nga mga pakiana nga aton magagamit basi maaghat an aton mga estudyante ha Biblia ngan an iba pa nga sinsero nga indibiduwal nga tumambong hinin importante nga okasyon. Hihisgotan naton an tulo nga pakiana: Ano an orihinal nga katuyoan han Dios para ha tuna ngan ha katawohan? Ano an nagin problema? Ngan kay ano nga an halad-lukat ni Jesus an yawi ha katumanan han katuyoan han Dios?
ANO AN ORIHINAL NGA KATUYOAN HAN MAGLALARANG?
4. Paonan-o an mga linarang naghihimaya kan Jehova?
4 Hi Jehova an makatarag-ob nga Maglalarang. Perpekto an ngatanan niya nga linarang. (Gen. 1:31; Jer. 10:12) Ano an aton mahibabaroan ha makaruruyag ngan organisado gud nga mga linarang? Kon gin-oobserbaran naton an mga linarang ni Jehova, nabilib gud kita kay ito ngatanan, tikang ha pinakagutiay tubtob ha pinakadaku, may-ada katuyoan ngan kapulsanan. Hin-o an diri mabilib ha pagin komplikado han selyula han tawo, ha kaanyag han usa nga katatawo pa la nga bata, o ha katahom han pagtunod han adlaw? Nalilipay gud kita hini nga mga linarang kay may abilidad kita nga hibaroan kon ano an tinuod nga makaruruyag.—Basaha an Salmos 19:1; 104:24.
5. Paonan-o ginsisiguro ni Jehova nga an ngatanan niya nga linarang nagios nga nagkakauruyon?
5 Hi Jehova mahigugmaon nga nagbutang hin mga limitasyon ha ngatanan niya nga linarang. Naghimo hiya hin mga balaud ha aton palibot ngan mga balaud ha moral basi masiguro nga an ngatanan nagios nga nagkakauruyon. (Sal. 19:7-9) Salit an ngatanan nga butang ha uniberso may husto nga lugar ngan gamit uyon ha papel hito ha katuyoan han Dios. Pananglitan, an balaud han grabidad amo an nagtitipig han atmospera han tuna, nagkukontrol han pagtaob ngan paghubas han kadagatan, ngan nabulig basi magin posible an kinabuhi ha tuna. An ngatanan nga linarang, upod na an tawo, nagios uyon ha mga limitasyon nga iginbutang ni Jehova. Matin-aw nga an pagin organisado han mga linarang nagpapamatuod nga may katuyoan an Dios para ha tuna ngan ha katawohan. Ha aton pagsangyaw, puydi naton isumat kon hin-o an nagpapahinabo han pagkauruyon han mga butang ha uniberso.—Pah. 4:11.
6, 7. Ano an pipira han mga regalo nga iginhatag ni Jehova kanda Adan ngan Eva?
6 Orihinal nga katuyoan ni Jehova nga mabuhi an mga tawo ha waray kataposan dinhi ha tuna. (Gen. 1:28; Sal. 37:29) Mahigugmaon nga gintagan niya hira Adan ngan Eva hin presyoso nga mga regalo basi hira magin malipayon. (Basaha an Santiago 1:17.) Gintagan hira ni Jehova hin kagawasan ha pagbuot pati hin abilidad nga mangatadongan ngan maghigugma ngan magkaada kasangkayan. An Maglalarang nakiistorya kan Adan ngan ginsidngan hiya kon paonan-o niya maipapakita an iya pagin masinugtanon. Hinbaroan liwat ni Adan kon paonan-o hiya magkakaada han iya mga panginahanglan ngan kon paonan-o niya aatamanon an mga hayop ngan an tuna. (Gen. 2:15-17, 19, 20) Ginlarang liwat ni Jehova hira Adan ngan Eva nga may sentido han panrasa, pag-abat, pagkita, pagpamati, ngan pag-amyon. Salit bug-os hira nga magpapahimulos ha ira maopay gud nga urukyan, an Paraiso. May higayon unta an siyahan nga mag-asawa nga magkaada makapatagbaw nga buruhaton ngan mahibaro hin bag-o nga mga butang ha waray kataposan.
7 Ano pa an iba nga bahin han katuyoan han Dios? Ginlarang ni Jehova hira Adan ngan Eva nga may abilidad nga magkaada hingpit nga mga anak. Katuyoan han Dios nga magkaanak an ira mga anak tubtob nga mapuno an tuna hin mga tawo. Karuyag niya nga higugmaon nira Adan ngan Eva pati na han ngatanan nga mga kag-anak an ira mga anak pariho ha paghigugma ni Jehova ha iya siyahan nga hingpit nga tawhanon nga mga anak. Iginhatag niya ha ira an tuna, upod na an mag-opay nga butang dida hito, basi magin ira permanente nga urukyan.—Sal. 115:16.
ANO AN NAGIN PROBLEMA?
8. Kay ano nga gintagan han Dios hira Adan ngan Eva han balaud nga mababasa ha Genesis 2:16, 17?
8 Kay ano nga waray dayon matuman an katuyoan han Dios? Gintagan ni Jehova hira Adan ngan Eva hin simple nga balaud basi makita kon gagamiton ba nira an ira kagawasan uyon ha mga limitasyon hito. Hiya nagsiring: “Ha tagsa nga kahoy han tanaman makakahimo ikaw pagkaon hin waray makauulang, kondi han kahoy han kinaadman han kaopayan ngan han karautan, diri ka makakakaon: kay ha adlaw nga ikaw kumaon hito, ikaw gud mamamatay.” (Gen. 2:16, 17) Diri makuri kanda Adan ngan Eva nga sabuton ito nga balaud; diri man liwat makuri an pagsunod hito, kay damu hinduro an ira puydi kaunon ha hardin.
9, 10. (a) Ano an akusasyon ni Satanas kan Jehova? (b) Ano an nagin desisyon nira Adan ngan Eva? (Kitaa an retrato ha tinikangan hini nga artikulo.)
9 Pinaagi han usa nga halas, ginlimbongan ni Satanas nga Yawa hi Eva nga diri sugton an iya Amay, hi Jehova. (Basaha an Genesis 3:1-5; Pah. 12:9) Hi Satanas nagbangon hin isyu nga gindidid-an kuno han Dios an Iya tawhanon nga mga anak nga kumaon hin bunga ha “bisan ano nga kahoy dida ha tanaman.” Sugad hin nasiring hi Satanas: ‘Karuyag ba sidngon nga diri niyo puydi himoon an iyo karuyag?’ Katapos, direkta hiya nga nagbuwa: “Kamo diri gud mapatay.” Ginkombinse liwat niya hi Eva nga diri mamati ha Dios pinaagi ha pagsiring: “An Dios maaram nga ha adlaw nga kamo kumaon hito, an iyo mga mata mapupukrat.” Baga hin karuyag ipasabot ni Satanas nga gindidid-an hira ni Jehova kay magkakaada hira hin espesyal nga kahibaro kon kumaon hira hito. Ginbuwaan liwat hira ni Satanas pinaagi ha pagsiring: “Kamo mahanunugad ha Dios, nga maginaramon na han kaopayan ngan han karautan.”
10 Hito nga kahimtang, kinahanglan magdesisyon hira Adan ngan Eva. Hin-o an ira susugton—hi Jehova, o an halas? Makasurubo nga ginpili nira nga diri sugton an Dios. Tungod hito, inupod hira ha pagrebelde ni Satanas. Iginsalikway nira hi Jehova sugad nga ira Amay ngan nawad-an hira han iya panalipod.—Gen. 3:6-13.
11. Kay ano nga waray konsintera ni Jehova an pagrebelde nga nahitabo ha Eden?
11 Tungod han pagrebelde nira Adan ngan Eva, nawara nira an ira pagin perpekto. Nagin hinungdan liwat ito nga mahibulag hira kan Jehova kay ‘baraan hin duro an iya mga mata hin pagtan-aw hin karat-an.’ Salit “diri [hiya] mailob hin pagkita hin mga tawo nga nagbubuhat hin sayop.” (Hab. 1:13, Maupay nga Sumat) Kon ginkonsinter niya an sayop, mamimeligro an kamurayawan ngan pagkaurosa han ngatanan niya nga intelihente nga linarang—ha langit man o ha tuna. Labaw ha ngatanan, kon waray ginhimo an Dios ha pagrebelde nga nahitabo ha Eden, pagruruhaduhaan an iya pagin masasarigan. Pero gintutuman ni Jehova an iya mismo mga suruklan; diri gud niya ito gintatalapas. (Sal. 119:142) Salit bisan kon may kagawasan ha pagbuot hira Adan ngan Eva, kinahanglan nira sundon an balaud han Dios. Tungod han ira pagrebelde kan Jehova, namatay hira ngan binalik ha tapotapo—kay tikang hira dida hito.—Gen. 3:19.
12. Ano an nahitabo ha mga anak ni Adan?
12 Han ginkaon nira Adan ngan Eva an bunga han kahoy, diri na hira puydi magin membro han bug-os-uniberso nga pamilya han Dios. Ginpagawas hira han Dios ha Eden, ngan waray na hira paglaom nga makabalik pa. (Gen. 3:23, 24) Hito nga paagi, makatadunganon nga gintugotan ni Jehova nga maeksperyensyahan nira an resulta han ira desisyon. (Basaha an Deuteronomio 32:4, 5.) Tungod kay diri na hira hingpit, diri na nira bug-os nga maipapakita an mga kalidad han Dios. Ginwara ni Adan diri la an iya makalilipay nga tidaraon kondi iginpasa liwat niya ha iya mga anak an pagkadiri-hingpit, sala, ngan kamatayon. (Roma 5:12) Ginwara liwat niya an paglaom han iya mga anak nga mabuhi ha waray kataposan. Dugang pa, diri na magkakaada perpekto nga anak hira Adan ngan Eva; diri liwat magkakaada perpekto nga anak an ira mga anak. Katapos maipahirayo ni Satanas nga Yawa hira Adan ngan Eva tikang ha Dios, padayon niya nga ginlilimbongan an mga tawo tubtob yana.—Juan 8:44.
AN LUKAT NAGPAPAHIULI HAN MAOPAY NGA RELASYON HA DIOS
13. Ano an karuyag ni Jehova para ha katawohan?
13 Hinigugma pa gihapon ni Jehova an mga tawo. Bisan kon nagrebelde hira Adan ngan Eva, karuyag pa gihapon niya nga magkaada maopay nga relasyon ha iya an katawohan. Diri niya karuyag nga may mamatay. (2 Ped. 3:9) Salit katapos gud la han pagrebelde ha Eden, naghimo hiya hin kahikayan basi maipahiuli an maopay nga relasyon han mga tawo ha iya nga diri gintatalapas an iya mismo matadong nga mga suruklan. Paonan-o niya ito ginhimo?
14. (a) Sumala ha Juan 3:16, ano an igintagana han Dios basi maipahiuli ha iya an mga tawo? (b) Ano nga pakiana an mahimo naton hisgotan ha mga interesado?
14 Basaha an Juan 3:16. Damu han aton gin-iimbitar ha Memoryal an pamilyar hini nga teksto. Pero an pakiana, Paonan-o nagin posible an kinabuhi nga waray kataposan pinaagi han halad ni Jesus? An kampanya para ha Memoryal, an pagsaurog mismo han Memoryal, ngan an aton pagbisita ha mga tinambong mahimo maghatag ha aton hin higayon nga mabuligan an sinsero nga mga namimiling han kamatuoran nga masabtan an baton hiton importante nga pakiana. An sugad nga mga indibiduwal bangin malipay gud kon mas masabtan nira kon paonan-o an tagana ni Jehova nga lukat nagpapakita han iya gugma ngan kinaadman. Ano nga mga punto may kalabotan ha lukat an mahimo naton pabug-atan?
15. Ano an kaibahan ni Jesus kan Adan?
15 Hi Jehova nagtagana hin hingpit nga tawo basi lukaton an katawohan. Inin hingpit nga tawo kinahanglan magin maunungon kan Jehova ngan magin andam nga ihalad an iya kinabuhi para ha waray paglaom nga katawohan. (Roma 5:17-19) Iginbalhin ni Jehova an kinabuhi han iya siyahan nga linarang, tikang ha langit nganhi ha tuna. (Juan 1:14) Salit hi Jesus nagin hingpit nga tawo, pariho kan Adan. Pero diri sugad kan Adan, hi Jesus nagkinabuhi uyon ha mga suruklan nga ginlalaoman nga bubuhaton han usa nga hingpit nga tawo. Bisan ha pinakamakuri nga pagsari, waray gud hi Jesus makasala o makatalapas hin bisan ano nga balaud han Dios.
16. Kay ano nga an lukat presyoso gud nga regalo?
16 Pinaagi han kamatayon ni Jesus sugad nga hingpit nga tawo, matatalwas niya an katawohan tikang ha sala ngan kamatayon. Hiya an eksakto nga katugbang han kinabuhi unta ni Adan—hingpit nga tawo ngan bug-os nga maunungon ngan masinugtanon ha Dios. (1 Tim. 2:6) Tungod han halad-lukat ni Jesus, nagkaada higayon an “damu nga tawo”—lalaki, babaye, ngan kabataan—nga mabuhi ha waray kataposan. (Mat. 20:28) Oo, an lukat amo an yawi ha katumanan han orihinal nga katuyoan han Dios. (2 Cor. 1:19, 20) An lukat naghahatag hin paglaom nga mabuhi ha waray kataposan an ngatanan nga matinumanon nga tawo.
IGINTAGANA NI JEHOVA AN YAWI BASI KITA MAKABALIK
17. Ano an nagigin posible tungod han lukat?
17 Daku gud an iginsakripisyo ni Jehova basi maitagana an lukat. (1 Ped. 1:19) Hinigugma gud niya an mga tawo nga tungod hito andam niya isakripisyo an iya bugtong nga Anak para ha aton. (1 Juan 4:9, 10) Salit sugad hin ginsaliwnan ni Jesus an aton orihinal nga tawhanon nga amay nga hi Adan. (1 Cor. 15:45) Hito nga paagi, diri la an kinabuhi nga waray kataposan an iginpahiuli ni Jesus, kondi pati an higayon nga ha tidaraon magin membro utro an mga tawo ha pamilya han Dios. Oo, pinaagi han halad ni Jesus, mahimo karawaton utro ni Jehova an mga tawo nga magin membro han iya pamilya nga diri natatalapas an iya matadong nga mga suruklan. Diri ba makalilipay gud hunahunaon kon perpekto na an ngatanan nga matinumanon nga katawohan? Bug-os na nga magkakaurosa an langitnon ngan tunan-on nga bahin han pamilya han Dios. Matatawag na gud kita nga mga anak han Dios.—Roma 8:21.
18. San-o hi Jehova magigin ‘magmarando han ngatanan’?
18 An pagrebelde ni Satanas waray makaulang kan Jehova ha pagpakita han iya gugma ha mga tawo, ngan diri liwat ito makakapugong ha diri hingpit nga tawo nga magin maunungon kan Jehova. Pinaagi han iya tagana nga lukat, bubuligan niya an ngatanan niya nga anak nga magin bug-os nga matadong. Handurawa la an magigin kahimtang kon “an tagsa nga nakilala ha Anak ngan nagpapakita hin pagtoo” magkaada na kinabuhi nga waray kataposan. (Juan 6:40) Bubuligan han aton mahigugmaon ngan maaramon nga Amay an iya tawhanon nga mga anak nga magin hingpit utro, sumala han iya orihinal nga katuyoan. Hito nga panahon, hi Jehova na an magigin ‘magmarando han ngatanan.’—1 Cor. 15:28.
19. (a) An aton pagin mapasalamaton tungod han lukat sadang magpagios ha aton nga buhaton an ano? (Kitaa an kahon nga “ Padayon Naton nga Pamilngon an mga Takos.”) (b) Ano an aton hihisgotan ha sunod nga artikulo?
19 An aton pagin mapasalamaton tungod han lukat sadang magpagios ha aton nga buhaton an aton bug-os nga mahihimo basi sumatan an mga tawo nga puydi hira magpahimulos hinin presyoso gud nga regalo. Kinahanglan nira hibaroan nga pinaagi han lukat, mahigugmaon nga igintatanyag ni Jehova ha ngatanan nga tawo an paglaom nga mabuhi ha waray kataposan. Pero diri la ito an nahihimo han lukat. Hihisgotan ha sunod nga artikulo kon paonan-o liwat ginbabaton han halad ni Jesus an isyu nga iginbangon ni Satanas ha hardin han Eden.